open-index/open-wikipedia-markdown huggingface dataset:
సైకో

**సైకో** 2021లో తెలుగులో విడుదల కానున్న సస్పెన్స్ థ్రిల్ల‌ర్ సినిమా. తమిళంలో 24 జనవరి 2020న సైకో పేరుతో విడుదలైన ఈ సినిమాను తెలుగులో అదే పేరుతో డీఎస్ సినిమాస్ బ్యానర్ పై డి.శ్రీనివాస్ రెడ్డి డబ్బింగ్ చేసి విడుదల చేయనున్నారు ఉద‌య‌నిధి స్టాలిన్‌, నిత్యామీన‌న్‌, అదితిరావు హైదరీ ప్ర‌ధాన పాత్రల్లో నటించిన ఈ సినిమాకు మిస్కిన్ దర్శకత్వం వహించాడు. 

## కథ
సైకో కిల్లర్ (రాజ్ కుమార్ పిచ్చుమణి) వరుస హత్యలకు పాల్పడుతూ పోలీసులకు సవాల్ విసురుతూ ఉంటాడు. అంధుడైన గౌతమ్ (ఉదయనిధి స్టాలిన్) దాగినిని (అదితిరావ్ హైదరి) ప్రేమిస్తూ ఉంటాడు. అనుకోకుండా ఓ రోజు దాగిని ని సైకో కిల్లర్ కిడ్నాప్ చేస్తాడు. గుడ్డివాడైన గౌతమ్ ఆ సైకో కిల్లర్ నుండి మాజీ పోలీస్ ఉద్యోగి కమల (నిత్యా మీనన్) సహాయంతో ఎలా కాపాడాడు అనేది సినిమా కథ.
## నటీనటులు

*ఉద‌య‌నిధి స్టాలిన్‌ 
*నిత్యామీన‌న్‌ 
*అదితిరావు హైదరీ
*రాజ్ కుమార్ పిచ్చుమణి
*సింగంపులి
*రేణుక  
*ప్రీతమ్
*రామ్ 
*ఆడుకలం నరేన్ 
*షాజీ చెన్  
*బావ చెల్లదురై

## సాంకేతిక నిపుణులు
*బ్యానర్:  డీఎస్ సినిమాస్
*నిర్మాత:  డి.శ్రీనివాస్ రెడ్డి
*కథ, స్క్రీన్ ప్లే, దర్శకత్వం:  మిస్కిన్
*సంగీతం: ఇళ‌యరాజా
*సినిమాటోగ్రఫీ: తన్వీర్ మీర్ 
*ఎడిటర్: ఎన్. అరుణ్ కుమార్

## మూలాలు
హకీంపేట ఎయిర్ ఫోర్స్ స్టేషను

**హకీంపేట ఎయిర్ ఫోర్స్ స్టేషను**, తెలంగాణ రాష్ట్ర రాజధాని హైదరాబాదులోవున్న ఎయిర్ ఫోర్స్ స్టేషను. భారతీయ వైమానిక దళం పరిధిలోవున్న ఈ ట్రైనింగ్ కమాండ్ ఫోర్స్ స్టేషను నాంపల్లి రైల్వే స్టేషన్‌ ఉత్తరాన 25 కిలోమీటర్ల దూరంలో, సికింద్రాబాద్ రైల్వే జంక్షన్‌కు ఉత్తరాన 8 కి.మీ.ల దూరంలో ఉంది. ఇందులో ఫైటర్ ట్రైనింగ్ వింగ్, హెలికాప్టర్ ట్రైనింగ్ స్కూల్, నెం. 43 ఎక్విప్‌మెంట్ డిపో, అనుబంధ యూనిట్లు ఉన్నాయి. తూర్పు-పడమర (09-27),  పొడవు x  వెడల్పుతో రన్‌వే ఉంది.

## చరిత్ర
రెండవ ప్రపంచ యుద్ధంలో రాయల్ ఎయిర్ ఫోర్స్ ద్వారా రవాణా ఎయిర్‌ఫీల్డ్‌గా ఈ హకీంపేట ఎయిర్ ఫోర్స్ స్టేషను ఉపయోగించబడింది. భారత స్వాతంత్ర్యం తరువాత ఆపరేషన్ పోలో జరిగిన తరువాత హైదరాబాద్ నిజాం అధికారంలోకి రాలేదు. ఆ సమయంలో ఈ హకీంపేట ఎయిర్ ఫోర్స్ స్టేషను నిరుపయోగంగా ఉంది. భారత వైమానిక దళంలోకి కొత్తగా నియమించబడిన పైలట్లకు ట్రైనింగ్ అందించడానికి 1951లో ఇందులో కన్వర్షన్ అండ్ ట్రైనింగ్ యూనిట్ ప్రారంభించబడింది. సిటియు ప్రాప్ ఎయిర్‌క్రాఫ్ట్ దశ ముగిసిన తర్వాత 1958లో జెట్ ట్రైనింగ్ వింగ్ గా పేరు మార్చబడింది. 1964, జూన్ లో నంబర్ 2 జెటిడబ్ల్యూ (బీదరులో ఉంది) లో విలీనం చేయబడింది, దీనిని ఫైటర్ ట్రైనింగ్ వింగ్‌గా పేరు మార్చారు. 1948, డిసెంబరులో ఇది 'ఎయిర్ ఫోర్స్ స్టేషన్' స్థాయికి ఎదిగింది. 2001లో ఇందులో స్టేషన్ మ్యూజియం స్థాపించబడింది.

## గుర్తింపులు
1995లో హెలికాప్టర్ స్ట్రీమ్‌లో, 2016లో ఫైటర్ స్ట్రీమ్‌లో లేడీ పైలట్‌లకు ఫ్లైయింగ్ ట్రైనింగ్ ప్రారంభించారు. ఈ స్టేషన్ సిబ్బంది వివిధ సహాయ కార్యక్రమాలు, విపత్తు సహాయక చర్యలలో కూడా పాల్గొంటారు. ఇక్కడి సిబ్బంది అత్యుత్తమ పనితీరును గుర్తించి 2019లో రాష్ట్రపతి రామ్ నాథ్ కోవింద్ ఈ ఎయిర్ ఫోర్స్ స్టేషన్ కు రంగులను ప్రదానం చేశాడు.

## మూలాల

వర్గం:హైదరాబాదు
వర్గం:తెలంగాణ విమానాశ్రయాలు
ఊతియూర్

**ఉతియూర్** (  Uthiyur) దక్షిణ భారతదేశంలోని తమిళనాడు రాష్ట్రంలోని తిరుప్పూర్ జిల్లాలోని కాంగేయం తాలూకాలోని ఒక చిన్న పట్టణం. ఉథియూర్ (తమిళం: ఊథియూర్, రొమానైజ్డ్: Ūతియార్) దక్షిణ భారతదేశంలోని తమిళనాడు రాష్ట్రంలోని తిరుప్పూర్ జిల్లాలోని కాంగేయం తాలూకాలోని ఒక చిన్న పట్టణం. పొనుతి కొండల దిగువ భాగంలో ఉన్న ఈ పట్టణం వేలాయుధస్వామి దేవాలయం, కొంగున సీతార్ నివాసానికి పర్యాటక ఆకర్షణగా పనిచేస్తుంది. కొంగు నాడులోని ప్రసిద్ధ మురుగన్ దేవాలయాలలో ఇది ఒకటి. ఈ పట్టణం ఈరోడ్, పళనిని కలిపే రాష్ట్ర రహదారి 83A (Tamil Nadu) లో ఉంది. ఇది కాంగేయం నుండి 14 కి.మీ, ధారాపురం నుండి 18 కిమీ, వెల్లకోయిల్ నుండి 24 కిమీ, జిల్లా ప్రధాన కార్యాలయం తిరుప్పూర్ నుండి 38 కిమీ, ఈరోడ్ నుండి 60 కిమీ దూరంలో ఉంది. Please translate from english
.

## ఇది కూడ చూడు

* కాంగేయం, తమిళనాడులోని తిరుప్పూర్ జిల్లాలోని పట్టణం
* ధారాపురం, తిరుప్పూర్ జిల్లాలోని చారిత్రక నగరం, తమిళనాడు
* వెల్లకోయిల్, తమిళనాడులోని తిరుప్పూర్ జిల్లాలోని పట్టణం
* తిరుప్పూర్, తమిళనాడులోని మీటర్‌పోలిస్, ఇండియా

## ప్రస్తావనలు
 
## మూలాలు


వర్గం:తమిళనాడు
2020 వేసవి పారాలింపిక్స్

**2020  వేసవి పారాలింపిక్స్** (జాపనీస్: 2020年夏季パラリンピック会, ఆంగ్లం:2020 Summer Paralympics) జపాన్ దేశం టోక్యో నగరంలో జరుగుతున్న ఈ క్రీడలు ఒక అంతర్జాతీయ స్థాయి పారాలింపిక్ పోటీలు. ఈ క్రీడలని అంతర్జాతీయ పారాలింపిక్ కమిటీ నిర్వహిస్తుంది. 2020 సంవత్సరంలో జరగవలసిన పోటీలో కోవిడ్19 కారణంగా 2021 ఆగస్టు 24 నుండి సెప్టెంబర్ 5వ తారీఖు వరకు నిర్వహిస్తున్నారు.

1964లో ఈ క్రీడలకు ఆతిధ్యమిచ్చిన జపాన్ దేశ టోక్యో నగరం తిరిగి 2020లో రెండవసారి ఈ క్రీడలకు ఆతిధ్య నగరంగా ఎంపికయింది. ప్రపంచంలోని అన్ని పట్టణాలలో ఈ పోటీకి రెండు సార్లు ఆతిధ్యమిచ్చిన ఏకైక నగరం టోక్యో.

## క్రీడలు

## పతకాల పట్టిక

## ఇవి కూడా చూడండి

* 2020 వేసవి ఒలింపిక్స్
* హర్వీందర్ సింగ్ (విలుకాడు)

## మూలాలు

వర్గం:పారాలింపిక్ క్రీడలు
భవీనా పటేల్

**భవీనాబెన్‌ పటేల్‌** భారతదేశానికి చెందిన  పారాలింపిక్ టేబుల్‌ టెన్నిస్‌ క్రీడాకారిణి. ఆమె 2021లో జరిగిన టోక్యో పారాలింపిక్స్‌లో మహిళల టేబుల్‌ టెన్నిస్‌ విభాగంలో రజత పతకం గెలిచింది. భవీనా ఇప్పటివరకు ఐదు స్వర్ణాలు, 13 రజత పతకాలు, ఎనిమిది కాంస్య పతకాలను గెలిచింది. 

## క్రీడా జీవితం
భవీనా పటేల్‌ 12 నెలల వయసులో పోలియో బారిన పడింది. ఆమె నాలుగో తరగతి చదువుతున్న సమయంలో తల్లిదండ్రులు శస్త్ర చికిత్స కోసం భవీనాను విశాఖపట్నం తీసుకవచ్చి చికిత్స ఇప్పించిన ఆరోగ్యం కుదుట పడకపోగా రోజులు గడుస్తున్నకొద్దీ ఆమె కాళ్లు అచేతనంగా మారిపోయాయి. భవీనా ను 2004లో ఆమె తండ్రి అహ్మదాబాద్‌లోని బ్లైండ్‌ పీపుల్‌ అసోసియేషన్‌లో సభ్యత్వం ఇప్పించాడు. ఆ అసోసియేషన్‌లో క్రీడా కార్యకలాపాలు కూడా ఉండటంతో భవీనా టేబుల్‌ టెన్నిస్‌ను ఎంచుకుంది. ఆమె  జాతీయస్థాయిలో టేబుల్‌ టెన్నిస్‌లో అనేక పతకాలు సాధించింది.

భవీనా పటేల్‌ జోర్డాన్, చైనీస్‌ తైపీ, చైనా, కొరియా, జర్మనీ, ఇండోనేసియా, స్లొవేనియా, థాయ్‌లాండ్, స్పెయిన్, నెదర్లాండ్స్, ఈజిప్ట్‌ దేశాల్లో జరిగిన అంతర్జాతీయ టోర్నీలలో పాల్గొన్నది. ఆమె 2011లో థాయ్‌లాండ్‌ ఓపెన్‌ పారా టేబుల్‌ టెన్నిస్‌లో రజత పతకం,   2013లో ఆసియా చాంపియన్‌షిప్‌లో రజతం, 2018 ఆసియా పారా గేమ్స్‌లో డబుల్స్‌ విభాగంలో రజత పతకం గెలిచింది.

భవీనాబెన్ పటేల్ 2021లో జరిగిన టోక్యో పారాలింపిక్స్‌లో మహిళల టేబుల్‌ టెన్నిస్‌ విభాగంలో రజత పతకం గెలిచింది. 

## మూలాలు

వర్గం:పారాలింపిక్ క్రీడలు
వర్గం:అంగవైకల్యం
వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
వినోద్ కుమార్ (క్రీడాకారుడు)

**వినోద్‌ కుమార్** భారతదేశానికి చెందిన పారా అథ్లెట్స్‌ క్రీడాకారుడు. ఆయన 2021లో జరిగిన టోక్యో పారాలింపిక్స్‌లో డిస్కస్ త్రో విభాగంలో కాంస్య పతకం గెలిచాడు. 

## క్రీడా జీవితం
వినోద్ బీఎస్‌ఎఫ్‌లో సైనికుడిగా చేరి లఢఖ్‌లోని లేహ్‌లో శిక్షణ పొందుతుండగా ప్రమాదవశాత్తు కొండ అంచు నుంచి కిందపడిపోవడంతో తీవ్రమైన గాయాలై,  వెన్నెముకకు దెబ్బ తగలడంతో శరీర భాగాల్లో చలనం లేకుండా దాదాపు పదేండ్లకు పైగా పూర్తిగా మంచానికే పరిమితమయ్యాడు. అంతటి క్లిష్టమైన పరిస్థితులను ఎదుర్కొని మళ్లీ జీవితంలో ఏదైనా సాధించాలనే పట్టుదలతో డిస్కస్‌ థ్రోపై పట్టు సాధించాడు. ఆయన 2021లో జరిగిన టోక్యో పారాలింపిక్స్‌లో డిస్కస్ త్రో విభాగంలో కాంస్య పతకం గెలిచాడు.

అయితే, వైకల్య వర్గీకరణ విషయంలో తోటి అథ్లెట్లు అభ్యంతరం వ్యక్తం చేయడంతో వర్గీకరణ ప్రక్రియను సమీక్షించిన నిర్వాహకులు వినోద్‌ కుమార్‌ను అనర్హుడిగా తేల్చి పతకాన్ని రద్దు చేశారు.

## మూలాలు

వర్గం:పారాలింపిక్ క్రీడలు
వర్గం:1980 జననాలు
వర్గం:అంగవైకల్యం
వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
ఆపరేషన్ 2019

**ఆపరేషన్ 2019** 2018లో విడుదలైన తెలుగు సినిమా. అలివేలమ్మ ప్రొడక్షన్స్ బ్యానర్ పై అలివేలు నిర్మించిన కరణం బాబ్జి దర్శకత్వం వహించాడు.  శ్రీకాంత్‌,  దీక్షా పంత్‌, యజ్ఞ శెట్టి పోసాని కృష్ణమురళి నటించిన ఈ సినిమా ట్రైలర్‌ను మే 25, 2018న విడుదల చేసి,  సినిమాను డిసెంబర్ 01, 2018న విడుదల చేశారు.

## కథ
తన గ్రామానికి ఏమైనా చేయాలనే లక్ష్యంతో ఎన్‌.ఆర్. ఐ ఉమా శంక‌ర్ (శ్రీ‌కాంత్‌) తన తరుపున నారాయణ మూర్తి (శివకృష్ణ) ని స్వతంత్ర అభ్యర్థిగా ఎన్నికల్లో పోటీకి నిలబెడతాడు, కానీ అతను ఓడిపోతాడు. అప్పుడు జరిగిన గొడవలో ఉమా శంకర్ ఆ ఎమ్మెల్యే పై చేయి చేసుకోవడంతో సంవత్సరం పాటు జైల్లో వుంటాడు. జైలు నుంచి విడుదల అయ్యాక ,  కోట్లు వెచ్చించి  ఎమ్‌.ఎల్.ఏ సీటు కొంటాడు. ఓట్ల‌కు నోట్లు ఎర‌వేసి ఎమ్మెల్యేగా గెలుస్తాడు. అక్క‌డి నుంచి రాష్ట్ర రాజ‌కీయాలు తారుమారు అవుతాయి.  ఉమా శంక‌ర్ వ‌ల్ల ముఖ్యమంత్రి సీటు కూడా ప్ర‌మాదంలో ప‌డుతుంది. ప్ర‌జ‌ల‌కు త‌ప్పుడు వాగ్థానాలు ఇచ్చి  ఎమ్మెల్యేగా నిలిచిన ఉమాశంక‌ర్‌, ఏ మాట‌నీ నిల‌బెట్టుకోడు. పైగా అడ్డ‌గోలుగా కోట్లు సంపాదిస్తాడు. ఇదంతా ఎందుకు చేస్తున్నాడు ?  త‌న ఉద్దేశం ఏమిటి?  అస‌లు ఉమాశంక‌ర్ వెనుక ఉన్న క‌థేమిటి ? అన్నదే మిగతా సినిమా కథ.

## నటీనటులు
*శ్రీకాంత్‌   
*మంచు మనోజ్ (అతిధి పాత్రలో)
*సునీల్  (అతిధి పాత్రలో)
*దీక్షా పంత్‌ 
*సుమన్  
*కోట శ్రీనివాసరావు
*యజ్ఞ శెట్టి
*పోసాని కృష్ణమురళి
*నాగినీడు 
*హరితేజ
*కుంట్లూరు వెంకటేష్ గౌడ్
*ప్రభాకర్

## సాంకేతిక నిపుణులు
*బ్యానర్:  అలివేలమ్మ ప్రొడక్షన్స్ 
*నిర్మాత:  అలివేలు 
*కథ, స్క్రీన్ ప్లే, దర్శకత్వం:  కరణం బాబ్జి
*సంగీతం: రాప్‌ రాక్‌ షకీల్
*సినిమాటోగ్రఫీ:  వెంకట్ ప్రసాద్ 
*ఎడిటర్: ఎస్.బి.ఉద్దవ్ 
## మూలాలు

వర్గం:2018 తెలుగు సినిమాలు
ఆంధ్రప్రదేశ్ లో మద్యపాన నిషేధం

thumb|మద్యం తాగవద్దు
ఉమ్మడి ఆంధ్రప్రదేశ్ రాష్ట్రంలో 1994 సంవత్సరంలో అప్పటి ముఖ్యమంత్రి ఎన్. టి .రామారావు ప్రభుత్వం ఏర్పడిన తర్వాత మద్యపాన నిషేధం విధించాడు. దీనికి ముందు రాష్ట్రంలో 1991 సంవత్సరములో శ్రీ పొట్టి శ్రీరాములు నెల్లూరు జిల్లాలోని కలిగిరి మండలం లోని దూబగుంటకు చెందిన రోశమ్మ మద్యపాన నిషేధ ఉద్యమాన్ని ప్రారంభించింది. ఈ గ్రామంతో మొదలైన మద్యపాన నిషేధ ఉద్యమం, రాష్ట్రమంతా విస్తరించి, దీనికి అప్పటి ప్రతిపక్ష రాజకీయ పార్టీ తెలుగుదేశం ఈ ఉద్యమానికి మద్దతు పొందింది. 1994లో ఎన్. టి .రామారావు ప్రభుత్వం ఏర్పడిన తర్వాత మద్యపాన నిషేధం విధించారు. వేలాదిమంది ప్రజలు, పార్టీకార్యకర్తలు, అభిమానుల సమక్షంలో లాల్‌బహదూర్‌ స్టేడియంలో ముఖ్యమంత్రిగా ఎన్టీఆర్‌ప్రమాణ స్వీకారం అనంతరం ఈ సంపూర్ణ మద్యనిషేధం ప్రకటిస్తూ ఫైలుపై తొలిసంతకం చేసారు. ఈ ఉద్యమానికి గుర్తుగా ఆమె ఇంటి పేరు దూబగుంట రోశమ్మగా పేరుగాంచింది. మద్యపాన నిషేధ చరిత్రలో మిగిలిపోయిన దూబగుంట రోశమ్మ 2016 ఆగస్టు సంవత్సరంలో మరణించింది.

## చరిత్ర
ఆంధ్రప్రదేశ్‌ రాష్ట్రంలో 1992 వ సంవత్సరంలో, దాదాపుగా, అన్ని మద్యం రకాల అమ్మకం, కొనుగోళ్ళు నేరంగా పరిగణించాలని, సారాయికి వ్యతిరేకంగా స్త్రీలు చేపట్టిన ఉద్యమం ద్వారా సారాయి నిషేధం వచ్చింది. అంతకు ముందు రాష్ట్రంలో ఉన్న వారుణ వాహిని విధానానికి ప్రభుత్వ సహకారం ఉండడంతో, గ్రామీణ ప్రాంతాలలో కల్లును, సారాయి విరివిగా అమ్మేవారు. దీని ఫలితంగా ఎక్సైజ్‌ సుంకంగా 1991-92 సంవత్సరపు రాష్ట్ర వార్షిక బడ్జెట్‌లో 10 శాతం కన్నా ఎక్కువ మొత్తం సారాయి మూలకంగా ఆదాయం వచ్చింది. ప్రభుత్వం చేసిన నిషేధం ప్రశ్నించబడుతున్నా, మహిళా ఉద్యమ ప్రభావం రాజకీయాలపై కనబడింది.

ఈ పోరాటం మహిళల వ్యక్తిగత బృందాలతో ప్రారంభమై తమ గ్రామాలలో సారాయి లేకుండా చూశారు. ముఖ్య కారణం సారాయివల్ల వారి జీవితాలు నాశనమైన స్వీయానుభవంతోను, ప్రభుత్వ ఆర్థిక సహాయంతో స్వచ్ఛంద సంస్థలచే నడపబడిన అక్షరాస్యతా ఉద్యమంలో ప్రాథమిక అభ్యాసకులకు ఇచ్చిన కథల పుస్తకంలో ఆడవాళ్లు ఏ విధంగా సారాయికి బానిసలైన భర్తల చేతుల్లో బాధలు పడ్తున్నారో చెప్పడం, దీనితో మహిళలు చైతన్యవంతులై సారాయి ఉద్యమంలో పాల్గొన్నారు. మహిళలు తాము సంపాదిస్తున్న కూలీ డబ్బులను వారి భర్తలు తాగడానికి తీసేసుకోవడమే కాకుండ, తాగొచ్చి హింసించడంతో తీవ్రంగా విసిగిపోయినారు. సారాయిని వినియోగించేవారి మీదకన్నా సారాయిని సరఫరా చేసేవారి పైన, సారాయి విక్రయము చేసే వారిపై ఆ మహిళలు దృష్టి పెట్టడం వలన చాలామంది క్రియారహితంగా మద్దతు ఇచ్చారు. ఆ మహిళల కార్యక్రమాలన్నీకూడ వారి వారి గ్రామాల వరకే పరిమితమవడం తో, స్వచ్ఛంద సంస్థల సహాయ సహకారాలు లభించాయి. వారి పోరాటాన్ని స్థానిక మహిళలే స్వయంగా నడిపేవారు.

ఈ పోరాటం పేద, గ్రామీణ స్త్రీల నుండి మధ్యతరగతి, పట్టణ స్త్రీలు, గాంధీజీ సిద్ధాంతాలను, ఆదర్శాలను అనుసరించే పురుషులు కూడా సంపూర్ణ మద్యనిషేధానికి మద్దతు తెలిపారు. ఏది యేమైనప్పటికినీ రాజకీయ శక్తి పునాదులను వణికించేలాగా స్త్రీలంతా రాష్ట్ర వ్యాప్తంగా సంపూర్ణ మద్యపాన నిషేధానికి తమ గ్రామాల నుండి పోరాటాలను చేసారు.

## నిషేధం ఎత్తివేత
1994 లో ఎన్. టి. రామారావు ముఖ్యమంత్రిగా ప్రమాణస్వీకారం చేసిన రోజే మద్య నిషేధాన్ని విధించారు. 1995 జూన్ 1 నుంచి సంపూర్ణ మద్య నిషేధం అమలు చేస్తున్నట్లుగా ప్రకటించారు. అయితే, అమల్లోకి వచ్చే సరికి విఫలమయ్యారు. పక్క రాష్ట్రాల నుంచి మద్యం ఏరులైపారింది. రాష్ట్రంలోకి మద్యం రాకుండా ఆపడం ప్రభుత్వానికి సవాలుగా మారింది. ఆ తర్వాత ముఖ్యమంత్రిగా బాధ్యతలు చేపట్టిన చంద్రబాబు నాయుడు మద్యపాన నిషేధాన్ని ఎత్తివేశారు.

## మూలాలు


వర్గం:ఆంధ్రప్రదేశ్
వర్గం:మద్యపాన నిషేధం
కారంజి సరస్సు

**కారంజి సరస్సు** భారతదేశంలోని కర్ణాటక రాష్ట్రంగల మైసూర్ నగరంలో ఉంది. సరస్సు చుట్టూ ఉద్యానవనం, పక్షిశాలలు ఉన్నాయి. ఈ సరస్సు చుట్టూ భారతదేశంలోనే అతిపెద్ద నడక (జాగింగ్) మార్గం ఉంది. ఈ సరస్సు మొత్తం వైశాల్యం 90 హెక్టార్లు. వాటర్‌స్ప్రెడ్ విస్తీర్ణం దాదాపు 55 హెక్టార్లు కాగా, ముందుభాగం విస్తీర్ణం 35 హెక్టార్లు. ఈ సరస్సు మైసూర్ జూ అథారిటీకి చెందినది.

## కాలుష్యం

ఈ సరస్సు వలస పక్షులు, హేరాన్స్, ఎగ్రెట్స్ వంటి వాటికి ఇష్టమైన ప్రదేశాలలో ఒకటి.  కానీ సమీప నివాస ప్రాంతాల నుండి మురుగునీటిని సరస్సులోకి వదిలేయడంతో సరస్సు కలుషితం కావడం ప్రారంభమైంది.  ఈ కాలుష్యం సరస్సులోని జల జీవరాశిని నాశనం చేయడానికి దారితీసింది. ఆహార వనరు క్షీణించడంతో, వలస పక్షులు సరస్సును వదిలి వేస్తున్నాయి.

## అభివృద్ధి

ఈ సరస్సు నాశనాన్ని నివారించడానికి, పునరుద్ధరించడానికి, ఆసియన్ డెవలప్‌మెంట్ బ్యాంక్ (ADB), కర్ణాటక అర్బన్ ఇన్‌ఫ్రాస్ట్రక్చర్ డెవలప్‌మెంట్ ఫైనాన్స్ కార్పొరేషన్ (KUIDFC), జూ అథారిటీ ఆఫ్ కర్ణాటక (ZAK) ఈ మూడు సంస్థలు కలిసి ఈ సరస్సు పునరుద్ధరణ కార్యకలాపాలను చేపట్టాయి. ఆర్థిక సాయం రూ.  ADB ద్వారా 12 మిలియన్లు అందించబడ్డాయి. KUIDFC సమన్వయంతో ZAK పునరుద్ధరణ పనిని చేపట్టింది.

## పక్షిశాల, ప్రత్యేకత

సరస్సు ఒడ్డున నిర్మించిన పక్షిశాల ఎత్తు 20 మీటర్లు, పొడవు 60 మీటర్లు, వెడల్పు 40 మీటర్లు, ఇది భారతదేశంలో అతిపెద్ద నడక మార్గం.  రూ .3.8 మిలియన్ల వ్యయంతో ఈ పక్షిశాలను ఏర్పాటు చేశారు.  ఇందులో ఒక కృత్రిమ జలపాతం, రెండు చిన్న నీటి వనరులు ఉన్నాయి.  ఇది 17 జాతుల 40-50 పక్షులను కలిగి ఉంది. హార్న్బిల్స్, నెమళ్లు, తెల్ల నెమళ్లు, టర్కీలు, నల్ల హంసలు ఈ పక్షిశాలలో కనిపించే ముఖ్యమైన పక్షులు. బర్డ్ ఫ్లూ వ్యాప్తిని నివారించడానికి 2006 లో ఈ పక్షిశాల తాత్కాలికంగా మూసివేయబడింది.

## మ్యూజియం

ఈ ప్రదేశంలో రీజనల్ మ్యూజియం ఆఫ్ నేచురల్ హిస్టరీ 20 మే 1995 న ప్రారంభించబడింది. మ్యూజియం లక్ష్యాలు: 

*భారతదేశ దక్షిణ ప్రాంత పుష్ప, జంతుజాల  భౌగోళిక సంపదను వర్ణించుట.
*ప్రకృతి, సహజ వనరుల పరిరక్షణకు ప్రాధాన్యతనిస్తూ మొక్కలు, జంతువుల మధ్య పర్యావరణ పరస్పర సంబంధాన్ని వరించుట.
*పర్యావరణ అంశానికి ప్రాధాన్యతనిస్తూ జీవశాస్త్రం, భూగర్భ శాస్త్రంలో పాఠ్యాంశాల ఆధారిత అధ్యయనాలపై పాఠశాల పిల్లలకు సదుపాయాన్ని కల్పించుట.
*పర్యావరణ అవగాహన కల్పించడానికి జనాల కోసం కార్యక్రమాలను అభివృద్ధి చేయటం.

## మూలాలు

వర్గం:కర్ణాటక సరస్సులు
వర్గం:నీటి వనరులు
వర్గం:మైసూరు
సి.కేశవన్

**సి.కేశవన్**(ఆంగ్లం:C. Kesavan:- 1891 మే 23- 1969 జులై 7) భారతదేశానికి చెందిన రాజకీయ నాయకుడు, సంఘ సంస్కర్త. 1950 నుండి 1952 వరకు ట్రావెంకోరే-కొచ్చిన్ రాష్ట్రానికి ముఖ్యమంత్రిగా విధులు నిర్వహించాడు.

## జీవితం
కేశవన్ 1891లో ట్రావెన్కోర్ రాష్ట్రంలోని మయ్యనాడ్ గ్రామంలో జన్మించాడు. తిరువనంతపురంలోని ఒక కళాశాలలో న్యాయవిద్యను పూర్తి చేసి లాయరుగా వృత్తిని ప్రారంభించాడు.
పద్మనాభన్ పాల్పు అనే సంఘ సంస్కర్త వ్యక్తిత్వంచే ప్రేరణ పొందిన కేశవన్ అతను స్థాపించిన శ్రీ నారాయణ ధర్మ పరిపాలన యోగం అనే దళంలో చేరాడు. ఎజ్హ్వా అనే వెనుకబడిన సామాజిక వర్గం అభివృద్ధికై వివిధ కార్యక్రమాలు చేపట్టాడు. 

కేశవన్ ఒక నాస్తికుడు, 1930లో  హిందూ మతాన్ని పరిత్యజించాలని పిలుపునిచ్చాడు. గాంధీ, కార్ల్ మర్క్స్ సిద్ధాంతాలతో ప్రభావం చెందాడు. అంటరానితనం నిర్మూలనకు కృషి చేసాడు.

1933 నుండి, సి. కేశవన్ ప్రస్తుత కేరళ రాష్ట్రంలోని ట్రావెన్‌కోర్‌లో సంయమన ఉద్యమం లేదా నివర్తన ప్రక్షోభం నడిపిన నాయకులలో ఒకడు.  కోజంచెరిలో జరిగిన ఒక బహిరంగ సభలో అతను చేసిన ప్రసంగం కారణంగా, 7 జూన్ 1935 న అరెస్టు చేయబడ్డాడు. రెండేళ్లు జైలు శిక్ష అనుభవించాడు.

కేశవన్ ట్రావెన్కోర్ రాష్ట్ర కాంగ్రెసు పార్టీ నిర్మాణంన్లో ముఖ్య సభ్యుడు. ట్రావెన్కోర్లో  బాధ్యతాయుతమైన ప్రభుత్వం కోసం జరిగిన ఆందోళనలో, అతను అనేకసార్లు అరెస్టు చేయబడ్డాడు. 1942 లో క్విట్ ఇండియా ఉద్యమంలో, కేశవన్‌కు ఒక సంవత్సరం సాధారణ జైలు శిక్ష విధించబడింది. తిరిగి 1943 జూలై 19 న విడుదల చేయబడ్డాడు. స్వాతంత్ర్యం తరువాత, కేశవన్ ట్రావెన్‌కోర్ అసెంబ్లీ సభ్యునిగా ఎన్నికయ్యాడు, పట్టం థాను పిళ్లై నేతృత్వంలోని ప్రభుత్వంలో మంత్రిగా బాధ్యతలు నిర్వహించాడు.

## ముఖ్యమంత్రిగా
1951 మార్చ్ 3వ తారీఖున కేశవన్ ట్రావెన్కోర్-కొచ్చిన్ రాష్ట్ర ముఖ్యమంత్రిగా ప్రమాణ స్వీకారం చేసాడు. ఈయన హయాంలో స్థాపించిన త్రివేండ్రం వైద్య కళాశాలను పండిట్ జవహర్ లాల్ నెహ్రు ప్రారంభించాడు.

## వ్యక్తిగత జీవితం
కేశవన్ కేరళ కౌముది స్థాపకులైన సి.వి.కున్హిరామన్ కుమార్తె వాసంతి ని వివాహం చేసుకున్నాడు. వీరి కుమారుడు కె.ఆర్ భద్రన్ ఎయిర్ ఇండియా డకోటా ఆక్సిడెంటు ఘటనలో మృతిచెందాడు.

## మూలాలు

వర్గం:కేరళ వ్యక్తులు
వర్గం:1891 జననాలు
వర్గం:1969 మరణాలు
వర్గం:భారత జాతీయ కాంగ్రెస్ నాయకులు
వర్గం:కేరళ ముఖ్యమంత్రులు
కాశి ( 2018 సినిమా)

**కాశి** 2018 లో విడుదలైన తెలుగు సినిమా. లెజెండ్ సినిమా, ఆంటోని ఫిలిం కార్పోరేషన్ బ్యానర్ ఫాతిమా విజయ్‌ ఆంటోని, ఉదయ్ హర్ష వడ్డెల, గణేష్ పెనుబోతు, ప్రధ్యుమ్న చంద్రపతి నిర్మించిన ఈ సినిమాకు కృతిక ఉదయనిధి దర్శకత్వం వహించింది. విజ‌య్ ఆంటోని, అంజలి, సునైనా, యోగి బాబు, జయప్రకాష్‌ ప్రధాన పాత్రల్లో నటించిన ఈ సినిమా తమిళంలో కాళీ పేరుతో, తెలుగులో కాశి పేరుతో మే 18, 2018న విడుదలైంది.

## కథ
న్యూయార్క్‌లో డాక్టర్ భరత్ (విజయ్ ఆంటోనీ) మల్టీ స్పెషాలిటీ హాస్పిటల్ ఎం.డి గా గొప్ప జీవితాన్ని అనుభవించే డాక్టర్ భరత్ ఓ చిన్న బాబును ఎద్దు పొడిచినట్టుగా చిన్నతనం నుంచి ఓ కల వస్తుంటుంది. అయితే ఆ కల నిజామా..లేదా..అనే భ్రమలో ఉన్న భరత్ కి అమెరికాలో తనతో పాటు ఉన్న తల్లిదండ్రులు తన సొంత తల్లిదండ్రులు కారనే నిజం తెలుస్తుంది. తనను కన్న తల్లిదండ్రులను వెతుక్కుంటూ ఇండియాకు వస్తాడు. అలా కంచర్లపాలెం చేరుకున్న భరత్ కి ఆ ఊళ్ళో కొన్ని అనుకోని కథలు ఎదురవుతాయి. ఇంతకీ భరత్ తల్లిదండ్రులు ఎవరు ? అసలు భరత్‌ వారికి ఎలా దూరమయ్యాడు ?  చివరికి భరత్ వాళ్ళ గురించి ఎలా తెలుసుకున్నాడు అనేది మిగతా సినిమా కథ.

## నటీనటులు
*విజ‌య్ ఆంటోని  
*అంజలి 
*సునయన 
*నాజర్
*యోగి బాబు
* జయప్రకాష్‌
* ఆర్.కె. సురేష్
*అమృత అయ్యర్
*శిల్పా మంజునాథ్
*రాకేష్ పృధ్వీ  
*గాల్విన్
*వేలా రామమూర్తి

## సాంకేతిక నిపుణులు
*బ్యానర్: లెజెండ్ సినిమా, ఆంటోని ఫిలిం కార్పోరేషన్  
*నిర్మాతలు:  ఫాతిమా విజయ్‌ ఆంటోని, ఉదయ్ హర్ష వడ్డెల, గణేష్ పెనుబోతు, ప్రధ్యుమ్న చంద్రపతి 
*కథ, స్క్రీన్ ప్లే, దర్శకత్వం:  కృతిగ ఉదయనిధి
*సంగీతం:  విజయ్ ఆంటోనీ
*సినిమాటోగ్రఫీ:  రిచర్డ్ ఎం.నాథన్
*ఎడిటర్: లారెన్స్ కిషోర్
*మాటలు: భాష్య శ్రీ

## మూలాలు

వర్గం:2018 తెలుగు సినిమాలు
వర్గం:విజయ్ ఆంటోనీ నటించిన సినిమాలు
ఎ. ఎ. రహీం (రాజకీయ నాయకుడు)

అబూబకర్ అబ్దుల్ రహీమ్ ( 1920 ఫిబ్రవరి 7 – 1995 ఆగస్టు 31) భారతీయ రాజకీయ నాయకుడు, స్వాతంత్ర్య సమరయోధుడు, కేంద్ర మంత్రి. కొల్లంలో అబూబెకర్ కు జన్మించాడు. కేరళ ప్రభుత్వం నడుపుతున్న కొల్లం జిల్లా ఆసుపత్రికి అతని జ్ఞాపకార్థం అతని పేరు పెట్టారు.

## ప్రారంభ జీవితం

అబూబకర్ 1920 ఫిబ్రవరిలో ట్రావెన్‌కూర్ రాష్ట్రంలోని చెరాయిన్‌కిల్ గ్రామంలో జన్మించాడు, కొల్లాంలోని ప్రభుత్వ ఆంగ్ల పాఠశాలలో ప్రాథమిక విద్యను పూర్తి చేశాడు. ఆ తర్వాత, అబూ బకర్ కేరళ రాష్ట్రంలోని చంగనసిరి పట్టణంలోని సెయింట్ పెర్చ్‌మాన్ ఉన్నత పాఠశాలలో చదివారు, ఆపై త్రివేండ్రం లోని ముహమ్మద్ విశ్వవిద్యాలయం నుండి అండర్ గ్రాడ్యుయేట్ డిగ్రీని పొందారు. అబూ బకర్ తన యవ్వనం నుండి సామాజిక, రాజకీయ కార్యకర్తగా పనిచేశాడు. 
## రాజకీయ జీవితం
భారత జాతీయ కాంగ్రెస్ విద్యార్థి ఉద్యమంలో చేరడం ద్వారా అబూ బకర్ రాజకీయ జీవితం ప్రారంభమైంది, ఆపై కొల్లం స్థానిక కాంగ్రెస్ కమిటీ చైర్మన్ అయ్యారు . కువైట్ పెట్రోలియం కార్పొరేషన్ ఎగ్జిక్యూటివ్ సభ్యుంగాను, ఆల్ ఇండియా కాంగ్రెస్ కమిటీ సభ్యునిగానూ పనిచేసాడు. 1957, 1960, 1965, 1970, 1977 సంవత్సరాలలో, కేరళ శాసనసభ సభ్యునిగా ఎన్నికయ్యాడు. 1965 లో, అతను లెజిస్లేటివ్ కౌన్సిల్‌కు ఎన్నికయ్యాడు,1980లో చిరయింకిల్ నియోజకవర్గం నుండి లోక్ సభకు ఎన్నికయ్యాడు. 1982-84 వరకు మూడవ ఇందిరా గాంధీ మంత్రిత్వ శాఖలో విదేశీ వ్యవహారాలు, న్యాయం, చట్టం, కంపెనీ వ్యవహారాల శాఖ సహాయ మంత్రిగా పనిచేశాడు. 1989–90లో మేఘాలయ గవర్నర్ గా కూడా పనిచేశాడు .

## మూలాలు

వర్గం:1920 జననాలు
వర్గం:1990 మరణాలు
వర్గం:భారత జాతీయ కాంగ్రెస్ నాయకులు
యశోధర దాసప్ప

**యశోధర దాసప్ప**, భారతీయ స్వాతంత్ర్య కార్యకర్త, గాంధేయవాది, సంఘ సంస్కర్త, కర్ణాటక రాష్ట్ర మాజీమంత్రి. భారతీయ జాతీయ కాంగ్రెస్‌ పార్టీ నాయకురాలిగా ఉంటూ ఎస్ఆర్ కాంతి (1962), ఎస్. నిజలింగప్ప (1969) మంత్రివర్గంలో కర్ణాటక రాష్ట్ర మంత్రిగా పనిచేసింది.

## జననం, విద్యాభ్యాసం
యశోధర దాసప్ప 1905, మే 28న కర్ణాటక రాష్ట్ర రాజధాని బెంగుళూరులోని వొక్కలిగ కుటుంబంలో జన్మించింది.  తండ్రి కెహెచ్ రామయ్య సామాజిక కార్యకర్త. సంపన్న కుటుంబంలో జన్మించిన యశోధర, సామాజిక కార్యకర్తగా పనిచేస్తూ భారత స్వాతంత్ర్య పోరాటంలో పాల్గొన్నది. లండన్ మిషన్ స్కూల్ లో, మద్రాస్‌లోని క్వీన్ మేరీస్ కాలేజీలో తన చదువును పూర్తిచేసింది.

## వ్యక్తిగత జీవితం
జవహర్‌లాల్ నెహ్రూ మంత్రివర్గంలో మంత్రిగా పనిచేసిన హెచ్‌సి దాసప్పతో యశోధర వివాహం జరిగింది. వారి  చిన్న కుమారుడు తులసీదాస్ దాసప్ప, చరణ్ సింగ్ మంత్రివర్గంలో కేంద్ర మంత్రిగా పనిచేశాడు.

## రాజకీయ జీవితం
*భారత స్వాతంత్ర్య పోరాటం, 1930ల అటవీ సత్యాగ్రహ ఉద్యమం* వంటి అనేక సామాజిక ఉద్యమాలలో చురుకుగా పనిచేసింది. ఆ ఉద్యమాల వల్ల 1200 మందికి పైగా జైలుకు పంపబడ్డారు. *1938లో విదురాశ్వత ఎపిసోడ్* 35 మంది పోలీసు కాల్పుల్లో మరణించారు. ఈ ఉద్యమంలో పాల్గొన్నందుకు, యశోధర జైలు శిక్షను కూడా అనుభవించింది.

భూగర్భ సత్యాగ్రహం (స్వాతంత్ర్య పోరాటం) కార్యకలాపాలకు యశోధర ఇల్లు ఒక సమావేశ స్థానంగా ఉండేది. ఆందోళన చేస్తున్న నిరసనకారులపై క్రూరత్వానికి పేరుగాంచిన హామిల్టన్ పేరును ఒక భవనానికి పేరు పెట్టాలని నిర్ణయించుకున్నప్పుడు ఆమె ప్రభుత్వానికి వ్యతిరేకంగా అనేక ప్రసంగాలు వ్రాసింది.

నిజలింగప్ప మంత్రివర్గంలో సీనియర్ మంత్రిగా పనిచేస్తున్నప్పుడు, కర్ణాటక రాష్ట్రంలో నిషేధాన్ని ఎత్తివేయడాన్ని నిరసిస్తూ ఆమె ఆ పదవికి రాజీనామా చేసి వార్తల్లోకెక్కింది. సమాజానికి ఆమె చేసిన కృషికి భారత ప్రభుత్వం 1972లో భారతదేశ మూడవ అత్యున్నత పౌర పురస్కారం పద్మభూషణ్ ను ప్రదానం చేసింది.

## మరణం
యశోధర 1980లో మరణించింది.

## మూలాలు

## బయటి లింకులు

* 
* 
వర్గం:గాంధేయవాదులు
వర్గం:కర్ణాటక స్వాతంత్ర్య సమర యోధులు
వర్గం:1980 మరణాలు
వర్గం:1905 జననాలు
వర్గం:కర్ణాటక మహిళలు
వర్గం:కర్ణాటక రాజకీయ నాయకులు
వర్గం:పద్మభూషణ పురస్కారం పొందిన కర్ణాటక వ్యక్తులు
ఎ.పి.ఉదయభాను

ఎపి ఉదయభాను (1915, అక్టోబరు 1 - 1999, డిసెంబరు 15 ) కేరళ రాష్ట్రానికి చెందిన భారతీయ స్వాతంత్ర్య సమరయోధుడు, రాజకీయ నాయకుడు, పాత్రికేయుడు, రచయిత. అతనికి చన్నార్ అని వారి కుటుంబ బిరుదు ఉంది. అతను భారత జాతీయ కాంగ్రెస్ నాయకుడు. కేరళ ప్రదేశ్ కాంగ్రెస్ కమిటీ అధ్యక్షుడిగా కొంతకాలం పనిచేశాడు. మాతృభూమి వార్తాపత్రికలకు చీఫ్-ఎడిటర్‌గా పనిచేశాడు.1963 నుండి 1969 వరకు కేరళ పబ్లిక్ సర్వీస్ కమిషన్ సభ్యుడుగా పనిచేశాడు.

## వ్యక్తిగత జీవితం
ఎ.పి ఉదయభాను 1915 అక్టోబరు 1 న ముత్తాలో జన్మించాడు.పాఠశాల విద్య తర్వాత, ట్రావెన్‌కోర్ విశ్వవిద్యాలయం నుండి బిఎ., బిఎల్., డిగ్రీలను పొందాడు. అతను సంఘ సంస్కర్త, స్వాతంత్ర్య సమరయోధుడు, న్యాయవాది, శాసనసభ్యుడు, రాజకీయ నాయకుడు, పాత్రికేయుడు, పర్యావరణవేత్త, రచయిత. 1941 లో ట్రావెన్‌కోర్ స్టేట్ కాంగ్రెస్ యొక్క ఆల్ ట్రావెన్‌కోర్ కమిటీ, 1946 లో వర్కింగ్ కమిటీ సభ్యుడు. 1944 లో ట్రావెన్‌కోర్ శాసనసభకు ఎన్నికయ్యారు. అతను 1948 లో కాంగ్రెస్ శాసనసభా పక్ష కార్యదర్శిగా ఉన్నారు, 1956-57 వరకు తిరు-కొచ్చి పిసిసి అధ్యక్షుడిగా కూడా పనిచేశాడు.1944, 1948 లో ట్రావెన్‌కోర్ శాసనసభకు ఎన్నికయ్యారు. అతను ట్రావెన్‌కోర్ స్టేట్ కాంగ్రెస్, శాసనసభ కార్యదర్శిగా ఉన్నారు. అతను రెండు సంవత్సరాలు తిరుకొచ్చి పిసిసి అధ్యక్షుడిగా పనిచేశాడు. వివిధ దశలలో జ్ఞానోదయం, ఆయన దీనబంధు, మాతృభూమి దినపత్రికలకు సంపాదకులు. 1969 నుండి అతను ఒక దశాబ్దం పాటు మాతృభూమి కోజికోడ్ ఎడిషన్ రెసిడెంట్ ఎడిటర్‌గా ఉన్నారు. అతను కేరళ పబ్లిక్ సర్వీస్ కమిషన్ సభ్యుడు, తోనక్కల్ కుమరన్ ఆశన్ మెమోరియల్ మేనేజింగ్ కమిటీ ఛైర్మన్.1999 డిసెంబరు 15 న తిరువనంతపురంలో మరణించాడు. ఇతని భార్య భారతి ఉదయభాను, రచయిత. ఈమె రెండుసార్లు రాజ్యసభ సభ్యురాలుగా ఎన్నికైంది.

## అవార్డులు
*1933 లో జీవితకాల రచనల కోసం కేరళ సాహిత్య అకాడమీ అవార్డు
*1933 లో జర్నలిజానికి చేసిన కృషికి స్వదేశాభిమాని అవార్డు
*1995 లో పత్రాధిపర్ కె. సుకుమారన్ స్మారక పురస్కారం
*సి. అచ్యుత మీనన్ అవార్డు

## మూలాలు


వర్గం:1915 జననాలు
వర్గం:1999 మరణాలు
వర్గం:కేరళ స్వాతంత్ర్య సమర యోధులు
వర్గం:మలయాళ రచయితలు
వర్గం:పాత్రికేయులు
గౌరు చరితా రెడ్డి

**గౌరు చరితా రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు మాజీ ఎమ్మెల్యే. ఆమె పాణ్యం నియోజకవర్గం నుండి 2014లో ఎమ్మెల్యేగా గెలిచింది.
## రాజకీయ జీవితం
గౌరు చరితా రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 2004లో నందికొట్కూరు నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బైరెడ్డి రాజశేఖరరెడ్డి పై 13488 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యింది. నందికొట్కూరు నియోజకవర్గం 2009 అసెంబ్లీ ఎన్నికల్లో ఎస్సీ రిజర్వ్ కావడంతో పోటీకి దూరంగా ఉంది.

గౌరు చరితా రెడ్డి వైఎస్‌ మరణానంతరం జగన్‌కు మద్దతుగా నిలిచి వైఎస్సార్ కాంగ్రెస్ పార్టీ లో చేరారు. ఆమె 2014లో జరిగిన ఎన్నికల్లో వైఎస్సార్సీపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి కాటసాని రాంభూపాల్‌ రెడ్డి పై 11647 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయింది. ఆమె మార్చి 1, 2019న పార్టీకి  వైఎస్సార్సీపీ కి రాజీనామా చేసింది. 

గౌరు చరితారెడ్డి తన భర్త గౌరు వెంకట రెడ్డితో కలిస్ మార్చి 9, 2019న తెలుగుదేశం పార్టీలో చేరింది. ఆమె 2019లో జరిగిన ఎన్నికల్లో టీడీపీ అభ్యర్ధిగా  పాణ్యం నియోజకవర్గం నుండి పోటీ చేసి తన సమీప ప్రత్యర్థి వైఎస్సార్ కాంగ్రెస్ పార్టీ అభ్యర్థి కాటసాని రాంభూపాల్‌ రెడ్డి పై 43857 ఓట్ల తేడాతో ఓడిపోయింది.

## మూలాలు

వర్గం:1971 జననాలు
యమునా ప్రసాద్ శాస్త్రి

**యమునా ప్రసాద్ శాస్త్రి** భారత స్వాతంత్ర్య సమరయోధుడు, లోక్‌సభ మాజీ సభ్యుడు. మధ్యప్రదేశ్ రాష్ట్రంలోని రివా నియోజకవర్గంనుండి ఎన్నికయ్యాడు. భారతీయ లోక్‌దళ్ సభ్యుడిగా ఉన్న యమునా ప్రసాద్ అటు తరువాత జనతా పార్టీలో చేరాడు. మధ్యప్రదేశ్ శాసనసభ సభ్యుడిగా కూడా పనిచేశాడు. 1955లో వింధ్య ప్రాంతంలో భూస్వామ్య అణచివేతకు వ్యతిరేకంగా కిసాన్ ఉద్యమంలో గోవా లిబరేషన్ ఉద్యమంలో, మధ్యప్రదేశ్‌లోని సుర్గుజా, షాహడోల్ బొగ్గు గనులలో ట్రేడ్ యూనియన్ ఉద్యమంలో పాల్గొన్నాడు, పోర్చుగీస్ పోలీసుల దాడిలో తన కుడి కంటిచూపును కోల్పోయాడు. తరువాత 1975, మార్చిలో పూర్తిగా అంధుడయ్యాడు. యమునా ప్రసాద్ జ్ఞాపకార్థంగా అనేక పాఠశాలలు, కళాశాలలు నెలకొల్పబడ్డాయి.

## జననం, విద్యాభ్యాసం
యమునా ప్రసాద్ 1927, జూన్ 16న మధ్యప్రదేశ్ రాష్ట్రం, రీవా జిల్లాలోని సుర గ్రామంలో జన్మించాడు. తండ్రి వింధేశ్వరి ప్రసాద్. యమునా ప్రసాద్ ఎంఏ, ఎల్.ఎల్.బి. పూర్తిచేశాడు.

## వ్యక్తిగత జీవితం
యమునా ప్రసాద్ కు సుశీల దేవితో 1939, జూన్ 20 వివాహం జరిగింది. వారికి ఒక కుమారుడు, నలుగురు కుమార్తెలు ఉన్నారు.

## భారత స్వాతంత్ర్యోద్యమం
యమునా ప్రసాద్ క్విట్ ఇండియా ఉద్యమంలో పాల్గొన్నాడు. మంగవాన్, రేవాలోని పోస్టాఫీసుకు నిప్పు పెట్టిన ఆరోపణలో చిక్కుకున్నాడు, పోలీసుల నుండి లాఠీ ఛార్జ్ ఎదుర్కొన్నాడు;

## రాజకీయ జీవితం
1946—48 మధ్యకాలంలో మధ్యప్రదేశ్ కాంగ్రెస్ సోషలిస్ట్ పార్టీ సభ్యుడిగా; 1948—52 మధ్యకాంలలో జనరల్ సెక్రెటరీగా; 1953-63 మధ్యకాలంలో ప్రజా సోషలిస్ట్ పార్టీ జనరల్ సెక్రెటరీగా; 1973—76 మధ్యకాలంలో సోషలిస్టు పార్టీ ఛైర్మన్ గా; 1977, 1980-86లో జనతా పార్టీ చైర్మన్ గా; 1989లో జనతాదళ్ పార్లమెంటరీ బోర్డు ఛైర్మన్ గా పనిచేశాడు.

## ప్రజాప్రతినిధిగా
1962—67, 1967—72 మధ్యకాలంలో మధ్యప్రదేశ్ శాసనసభ్యుడిగా... 1977-79 మధ్యకాలంలో ఆరవ లోక్‌సభకు సభ్యుడిగా ప్రాతినిధ్యం వహించాడు.

## పదవులు
# 1964—69: మధ్యప్రదేశ్ శాసనసభ పబ్లిక్ అకౌంట్స్ కమిటీ సభ్యుడు
# 1972-73: మధ్యప్రదేశ్ శాసనసభ అంచనాల కమిటీ, ఛైర్మన్ 
# 1990, జనవరి 19: 6 వ లోక్‌సభ అధికారిక భాష కమిటీ సభ్యుడు

## మరణం
యమునా ప్రసాద్ 1997లో మరణించాడు.

## మూలాలు

వర్గం:1927 జననాలు
వర్గం:1997 మరణాలు
వర్గం:6వ లోక్‌సభ సభ్యులు
వర్గం:మధ్య ప్రదేశ్ వ్యక్తులు
వర్గం:స్వాతంత్ర్య సమర యోధులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
కుక్కరహళ్ళి సరస్సు

**కుక్కరహళ్లి సరస్సు** కర్ణాటకలోని మైసూర్ నగరం నడిబొడ్డున ఉంది. మైసూరు రాజవంశానికి చెందిన  ముమ్మాడి కృష్ణరాజ వడయార్ (1794-1868) నగరం వెలుపల సుమారు 4000 హెక్టార్ల (10,000 ఎకరాల) భూమికి సాగునీటిని అందించడానికి 1864 సంవత్సరంలో  ఈ సరస్సును సృష్టించాడు. అప్పట్లో ఈ సరస్సు మైసూర్ నగరానికి నీటి సరఫరా వనరుగా ఉండేది, అయితే కొన్ని సంవత్సరాలుగా మురుగునీరు, అధిక భూ ఆక్రమణలు వంటి వాటి వలన సరస్సు దీన స్థితికి చేరింది. సరస్సు చుట్టుపక్కల 4.5 కిమీ నడక మార్గం ఉంది. సందర్శకులు కూర్చుని, విశ్రాంతి తీసుకోవడానికి, సరస్సు సుందరమైన దృశ్యాలను ఆస్వాదించడానికి రాతి బెంచీలు సరస్సు చుట్టూ అమర్చబడ్డాయి. 
## ప్రత్యేకత
బర్డ్ లైఫ్ ఇంటర్నేషనల్ అనే సంస్థ కర్ణాటక రాష్ట్రంలోని 38 ముఖ్యమైన పక్షి ప్రాంతాల (IBAs) జాబితాలో కుక్కరహళ్లి సరస్సుని చేర్చింది. ఈ సరస్సు మైసూర్ సిటీ రైల్వే స్టేషన్ నుండి 3 కిమీ (1.9 మైళ్ళు) దూరంలో ఉంది. 
## విస్తీర్ణం
ఈ సరస్సు 414 చదరపు కిలోమీటర్ల (160 చదరపు మైళ్ళు) కంటే ఎక్కువ పరీవాహక ప్రాంతాన్ని కలిగి ఉంది.  సరస్సు 'J' ఆకారంలో ఉంది.  సరస్సు గరిష్ట లోతు 5 మీటర్లు(16 అడుగులు) ఉంది. 
## అభివృద్ధి
1981-2001 కాలంలో చేపట్టిన అధ్యయనం సరస్సు క్షీణిస్తున్న స్థితిలో ఉన్నట్లు, పునరుద్ధరించడానికి చర్యలు అవసరమని నిర్ధారించింది. మైసూర్ విశ్వవిద్యాలయం, మైసూర్ పౌర వేదికలు వంటివి సరస్సును రక్షించడానికి ప్రయత్నాలు చేస్తున్నాయి.
## పక్షులు
ప్రకృతి శాస్త్రవేత్తల ప్రకారం, దాదాపు 176 జాతుల పక్షులు (వాటిలో ఎక్కువ సంఖ్యలో వలస పక్షులు, సైబీరియా నుండి వచ్చిన పక్షులు) 10,000 నుండి 15,000 వరకు శీతాకాలంలో ఈ సరస్సును సందర్శిస్తాయి. ఈ మధ్య కాలంలో సరస్సులో కాలుష్యం ఎక్కువ కావడంతో సరస్సును సందర్శించే పక్షుల సంఖ్య గణనీయంగా తగ్గింది.  ఇప్పుడు, సరస్సును సందర్శించే పక్షుల సంఖ్య దాదాపు 2,000 కి తగ్గింది. ఇప్పుడు సరస్సు దగ్గర స్పాట్-బిల్ పెలికాన్స్, చిన్న కార్మోరెంట్, పెయింట్ క్రేన్స్, ఓపెన్‌బిల్ క్రేన్స్, యురేషియన్ స్పూన్‌బిల్స్, నైట్ హెరాన్స్, ఓరియంటల్ డార్టర్స్ వంటి పక్షులు కనిపిస్తాయి.
## మూలాలు

వర్గం:కర్ణాటక సరస్సులు
వర్గం:నీటి వనరులు
వర్గం:కర్ణాటక చారిత్రిక ప్రదేశాలు
వర్గం:మైసూరు
ఎ. వైద్యనాథ అయ్యర్

**ఎ. వైద్యనాథ అయ్యర్** (16 మే 1890 - 23 ఫిబ్రవరి 1955) ను **మదురై వైద్యనాథ అయ్యర్** లేదా **అయ్యర్** అని కూడా పిలుస్తారు. ఈయన తమిళ బ్రాహ్మణ కుటుంబానికి చెందిన భారతీయ కార్యకర్త, రాజకీయవేత్త, స్వాతంత్ర్య సమరయోధుడు. దళితుల ఆలయ ప్రవేశ ఉద్యమంలో ముఖ్య పాత్ర పోషించిన నాయకుడు.
## బాల్య జీవితం
వైద్యనాథ అయ్యర్ 1890 మే 16 న అప్పటి మద్రాస్ ప్రెసిడెన్సీలోని తంజావూరులోని విష్ణంపేటాయ్ గ్రామంలో ఒక తమిళ బ్రాహ్మణ కుటుంబంలో అరుణాచలం అయ్యర్, లక్ష్మి అమ్మల్ దంపతులకు జన్మించారు. రామనాథన్, కమలాంబ, శంకరన్, వాలాంబ, పార్వతి, సుబ్రమణియన్, శివకామి అతని తోబుట్టువులు . అయ్యర్ మదురై సేతుపతి హైస్కూల్‌లో చదివారు. 1909 లో, అతను తన SSLC పూర్తి చేశాడు. అయ్యర్ మధుర కళాశాలలో FA పొందారు. 1914 లో మద్రాస్ ప్రెసిడెన్సీ కాలేజీ నుండి తన BA పట్టా అందుకున్నారు. అతను తిరుచ్చిలోని బిషప్ హెబెర్ హయ్యర్ సెకండరీ స్కూల్లో ఒక సంవత్సరం, మసూలిపట్నం హిందూ హయ్యర్ సెకండరీ స్కూల్లో ఒక సంవత్సరం పాటు టీచర్‌గా పనిచేశాడు. అతను ప్రతిష్ఠాత్మకమైన నీలకండ శాస్త్రి బంగారు పతకంతో పాటు ఫిషర్ బంగారు పతకాన్ని కూడా పొందాడు. 18 సంవత్సరాల వయస్సులో, అతని FA పరీక్షల తర్వాత, అయ్యర్ కు అకిలాండంతో వివాహం జరిగింది. అతను ప్లీడర్ హోదా పొందడానికి ముందు 1922 కాలంలో భారత స్వాతంత్ర్య ఉద్యమంలో ప్రవేశించాడు. అతను వేదారణ్యం ఉప్పు సత్యాగ్రహం (1930), 1942 క్విట్ ఇండియా ఉద్యమంలో పాల్గొన్నాడు.
## ఆలయ ప్రవేశ ఉద్యమం
టెంపుల్ ఎంట్రీ ఆథరైజేషన్, నష్టపరిహార చట్టాన్ని 1939లో ప్రభుత్వం ఆమోదించింది, దీని ద్వారా దళితులు హిందూ దేవాలయాలలోకి ప్రవేశించకుండా నిషేధాలు విధించబడ్డాయి. ఈ సమయంలో, వైద్యనాథ అయ్యర్ తమిళనాడు హరిజన సేవా సంఘం అధ్యక్షుడిగా ఉన్నారు. ముత్తురామలింగం తేవర్ ఈ సంస్కరణను గట్టిగా సమర్ధించాడు. అయ్యర్ ఒక హెచ్చరిక ప్రకటనను జారీ చేసాడు: "మీనాక్షి ఆలయ ప్రవేశద్వారం వద్ద నేను ఉంటాను. దళితులు దేవాలయంలోకి ప్రవేశించడాన్ని అడ్డుకునే ధైర్యం ఉన్నవారు అక్కడికి వచ్చి నన్ను కలుసుకోవచ్చు. నేను వారికి సమాధానం ఇస్తాను ". ఈ ప్రకటన తరువాత, దళితుల ఆలయ ప్రవేశాన్ని వ్యతిరేకించడానికి సంశయించారు. ఆ తర్వాత 8 జూలై 1939 న, ఎల్. ఎన్. గోపాలసామి, అతని ఆరుగురు దళిత స్నేహితులు పి. కక్కన్, మురుగనందం, చిన్నయ్య, పూర్ణలింగం, ముత్తుతో కలిసి వైద్యనాథ అయ్యర్ మధురై మీనాక్షి ఆలయంలోకి ప్రవేశించారు.
## మరణం
వైద్యనాథ అయ్యర్ 1955, ఫిబ్రవరి 23న తీవ్ర అనారోగ్యంతో మరణించారు. అతని జ్ఞాపకార్థం భారత ప్రభుత్వం 9 డిసెంబర్ 1999 న ఒక తపాలా బిళ్ళను విడుదల చేసింది. తమిళనాడు హరిజన సేవక్ సంఘం అయ్యర్ గౌరవార్థం "హరిజన తంతై అమరార్ వైద్యనాథ అయ్యరిన్ వాజ్‌కై వరలారు (అమర వైద్యనాథ అయ్యర్ జీవిత చరిత్ర, హరిజనులందరికీ)" అనే పేరుతో జీవిత చరిత్రను రాశారు. అయ్యర్ స్వాతంత్ర్య ఉద్యమానికి అంకితమయ్యారు. సామాజికంగా అణగారిన వ్యక్తులతో పాటు తన నియోజకవర్గ ప్రజలకు సహాయం చేశారు. అతను చాలా అనారోగ్యంతో ఉన్నందున 1952లో ఎన్నికల్లో పాల్గొనలేదు. అతని చివరి రోజుల్లో, నాణ్యమైన వైద్య విధానాలు కూడా అతడిని కాపాడలేకపోయాయి. ప్రతి సంవత్సరం, అయ్యర్ వర్ధంతి (ఫిబ్రవరి 23) నాడు, హరిజనులకు సేవ చేయడానికి 1932లో అయ్యర్ ప్రారంభించిన 'మదురై సేవాలయం’ దగ్గర సేవా కార్యక్రమాలు నిర్వహిస్తారు.

## మూలాలు


వర్గం:స్వాతంత్ర్య సమర యోధులు
కాటసాని రామిరెడ్డి

**కాటసాని రామిరెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో బనగానపల్లె నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
కాటసాని రామిరెడ్డి  1968లో ఆంధ్రప్రదేశ్ రాష్ట్రం, కర్నూలు జిల్లా,  అవుకు మండలం , గుండ్ల శింగవరం గ్రామంలో  కాటసాని ఓబులమ్మ, ఓబులరెడ్డి దంపతులకు జన్మించాడు. ఆయన శ్రీ కృష్ణదేవరాయ యూనివర్సిటీ నుండి బిఎ పూర్తి చేశాడు.

## రాజకీయ జీవితం
కాటసాని రామిరెడ్డి తెలుగుదేశం పార్టీ ద్వారా రాజకీయాల్లోకి వచ్చి 1987లో అవుకు మండలం మెట్టుపల్లె సింగిల్‌ విండో అధ్యక్షుడిగా, 1988–93 వరకు గుండ్ల శింగవరం సర్పంచ్‌గా, అవుకు మండల ఉపాధ్యక్షుడిగా, 1994–98 వరకు బనగానపల్లె మండల జెడ్పీటీసీ సభ్యుడిగా పని చేసి, 2006లో కాంగ్రెస్ పార్టీలో చేరాడు. ఆయన 2009లో ప్రజారాజ్యం పార్టీ లో చేరి 2009లో జరిగిన అసెంబ్లీ ఎన్నికల్లో బనగానపల్లె నియోజకవర్గం నుండి పీఆర్పీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి చల్లా రామకృష్ణారెడ్డి పై 13,686 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2011లో ప్రజారాజ్యం పార్టీ కాంగ్రెస్ లో విలీనం కావడంతో కాంగ్రెస్ పార్టీ లో చేరి 26 ఆగష్టు 2013న రాజీనామా చేశాడు.  ఆయన 4 సెప్టెంబర్  2013న వైఎస్సార్సీపీ పార్టీ గౌరవాధ్యక్షురాలు వైఎస్ విజయమ్మ సమక్షంలో వైఎస్సార్ కాంగ్రెస్ పార్టీ లో చేరాడు.

కాటసాని రామిరెడ్డి 2014లో వైఎస్సార్ కాంగ్రెస్ పార్టీ నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బీసీ జనార్ధన రెడ్డి చేతిలో 17341 ఓట్ల తేడాతో ఓటమిపాలయ్యాడు.కాటసాని రామిరెడ్డి 2019లో జరిగిన అసెంబ్లీ ఎన్నికలో వైఎస్సార్ కాంగ్రెస్ పార్టీ నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బీసీ జనార్ధన రెడ్డి పై 	13,384 ఓట్ల మెజారిటీతో గెలిచాడు.

## మూలాలు

వర్గం:కర్నూలు జిల్లా వ్యక్తులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:కర్నూలు జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
కాటసాని రాంభూపాల్ రెడ్డి

**కాటసాని రాంభూపాల్‌ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన పాణ్యం నియోజకవర్గం నుండి 6 సార్లు ఎమ్మెల్యేగా గెలిచాడు. ఆయన 15 సెప్టెంబర్ 2021న తిరుమల తిరుపతి దేవస్థానం ట్రస్టు బోర్డు సభ్యునిగా నియమితుడయ్యాడు.
## ఎమ్మెల్యేగా పోటీ
కాటసాని రాంభూపాల్‌ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1981లో గుండ్ల శింగవరం గ్రామ సర్పంచ్‌గా ఏకగ్రీవంగా ఎన్నికయ్యాడు. అనంతరం ఆయన 1985, 1989,1994లో వరుసగా మూడుసార్లు  పాణ్యం నియోజకవర్గం ఎమ్మెల్యేగా కాంగ్రెస్ పార్టీ ఎమ్మెల్యేగా గెలిచాడు.  

అయన 1999లో ఓటమి పాలై, 2004, 2009లో తిరిగి ఎమ్మెల్యేగా గెలిచాడు. కాటసాని రాంభూపాల్ రెడ్డి ఆంధ్రప్రదేశ్ రాష్ట్ర విభజన తరువాత కాంగ్రెస్ పార్టీకి రాజీనామా చేసి 2014లో స్వతంత్ర అభ్యర్థిగా పోటీ చేసి ఓడి పోయాడు, అనంతరం ఆయన భారతీయ జనతా పార్టీలో చేరాడు. ఆయన బీజేపీకి రాజీనామా చేసి 
29 ఏప్రిల్, 2018న కృష్ణా జిల్లా పామర్రు నియోజకవర్గం కనుమూరులో వైఎస్‌ జగన్‌మోహన్‌రెడ్డి సమక్షంలో వైఎస్సార్‌ కాంగ్రెస్‌ పార్టీలో చేరాడు.

కాటసాని రాంభూపాల్‌ రెడ్డి పార్టీలో చేరిన తరువాత  వైఎస్సార్‌ సీపీ రాష్ట్ర ప్రధాన కార్యదర్శిగా నియమితుడై, 2019లో జరిగిన ఎన్నికల్లో వైఎస్సార్‌ కాంగ్రెస్‌ పార్టీ అభ్యర్థిగా పోటీ చేసి ఎమ్మెల్యేగా గెలిచాడు.
:

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:కర్నూలు జిల్లా వ్యక్తులు
వర్గం:కర్నూలు జిల్లా నుండి ఎన్నికైన శాసన సభ్యులు
వర్గం:కర్నూలు జిల్లా రాజకీయ నాయకులు
కొత్తగూడెం విమానాశ్రయం

**కొత్తగూడెం విమానాశ్రయం,** తెలంగాణ రాష్ట్రం భద్రాద్రి కొత్తగూడెం జిల్లాలోని కొత్తగూడెంలో ప్రతిపాదించబడిన గ్రీన్ ఫీల్డ్ విమానాశ్రయం. ఈ విమానాశ్రయం కోసం తెలంగాణా ప్రభుత్వం కొత్తగూడెం మండలంలోని పునుకుదుచెల్క గ్రామంలో 1,600 ఎకరాల భూమిని గుర్తించింది. స్టీరింగ్ కమిటీ ప్రతిపాదిత ఏరోడ్రోమ్ కోసం గ్రీన్ ఫీల్డ్ విమానాశ్రయాలపై సైట్ క్లియరెన్స్ ఇచ్చింది. హైదరాబాద్ విమానాశ్రయం తర్వాత రాష్ట్రంలో రెండవ గ్రీన్ ఫీల్డ్ విమానాశ్రయం ఇది.

## చరిత్ర
2008లో కర్నూలులో విమానాశ్రయంతోపాటు ఉమ్మడి రాష్ట్రంలో ఎనిమిది చిన్న విమానాశ్రయాలను అభివృద్ధి చేయడానికి అప్పటి ఆంధ్రప్రదేశ్ ప్రభుత్వం నిర్ణయించి, ప్రతి విమానాశ్రయానికి ₹ 50 కోట్లు ఖర్చు అవుతుందని అంచనా వేసింది.  విస్తీర్ణంలో  రన్‌వే పొడవుతో విమానాశ్రయం ఉండాలని పేర్కొంది. అయితే, విమానాశ్రయం నిర్మాణానికి తగినంత భూమి అందుబాటులో లేనందున భారత విమానాశ్రయాల ప్రాధికార సంస్థ ఈ ప్రతిపాదనను తిరస్కరించింది.

తెలంగాణ రాష్ట్రం ఏర్పడిన తరువాత మెట్రోపాలిటన్ నగరాల నుండి జిల్లా ప్రధాన కార్యాలయాలకు ఎయిర్ కనెక్టివిటీని విస్తరించడంలో భాగంగా తెలంగాణ ప్రభుత్వం, విమానాశ్రయం నిర్మించడానికి కావలసిన భూమి సేకరణ ప్రారంభించింది. కొత్తగూడెం పట్టణానికి సమీపంలో గ్రీన్ ఫీల్డ్ విమానాశ్రయాన్ని ఏర్పాటు చేయడానికి అధికారులు సైట్‌ను ప్రతిపాదించగా 2021 జనవరి 6న విమానాశ్రయ అధికారులు ప్రతిపాదిత భూమిని సందర్శించి పరిశీలించారు.

## ఇతర వివరాలు

# 2015 జనవరి: ముఖ్యమంత్రి కె. చంద్రశేఖర్ రావు అప్పటి భారత పౌర విమానయాన శాఖ మంత్రి అశోక్ గజపతి రాజును కలిసి కొత్తగూడెంలో కొత్త విమానాశ్రయం నిర్మాణానికి సహకారం అందించాలని కోరాడు.
# 2015 ఫిబ్రవరి: విమానాశ్రయ నిర్మాణానికి స్థలాన్ని పరిశీలించడానికి తనిఖీ బృందాన్ని పంపనున్నట్లు భారత పౌర విమానయాన మంత్రిత్వ శాఖ ప్రకటించింది.
# 2015 ఆగస్టు: కొత్తగూడెం నుండి 20 కిలోమీటర్ల దూరంలో పునుకుడుచెల్కలో విమానాశ్రయం కోసం 1600 హెక్టార్ల స్థలాన్ని గుర్తించారు.
# 2016 సెప్టెంబరు: విమానాశ్రయం ప్రాజెక్ట్ కోసం సైట్ క్లియరెన్స్ సిఫార్సు చేయబడింది.
# 2016 డిసెంబరు: ఘజియాబాద్ గ్రీన్‌సిండియా కన్సల్టింగ్ ప్రైవేట్ లిమిటెడ్, "వన్యప్రాణుల అభయారణ్యంలో సాధారణంగా ఎలాంటి అనుమతులు మంజూరు చేయబడవు" అని పేర్కొంటూ విమానాశ్రయ ప్రాజెక్ట్ కోసం "అవకాశాలు తక్కువగా ఉన్నాయి" అని సలహా ఇచ్చింది
# 2017 మార్చి: కొత్తగూడెం - పాల్వొంచ పట్టణాల మధ్య సుమారు 1600 ఎకరాల భూ సేకరణపై విమానాశ్రయం అభివృద్ధి ఆధారపడి ఉందని పౌర విమానయాన శాఖ తెలిపింది.
# 2021 జనవరి: విమానాశ్రయ అధికారులు కొత్తగూడెం - పాల్వొంచ పట్టణాల మధ్య ప్రతిపాదిత భూమిని సందర్శించి పరిశీలించారు.
#2021 ఆగస్టు: తెలంగాణ రాష్ట్రంలో ఆరు దేశీయ విమానాశ్రయాలను ఏర్పాటు చేసే ప్రక్రియపై తెలంగాణ ప్రభుత్వం,  భారత విమానాశ్రయాల ప్రాధికార సంస్థల మధ్య కీలక సమావేశం జరిగింది. ప్రతిపాదిత విమానాశ్రయాలలో 18 నుండి 20 మంది వ్యక్తులు కూర్చునే సామర్థ్యంతో మినీ విమానాల నిర్వహణకు అనుమతించాలని కేంద్ర ప్రభుత్వాన్ని అభ్యర్థించారు.

## మూలాలు

వర్గం:భద్రాద్రి కొత్తగూడెం జిల్లా
వర్గం:తెలంగాణ విమానాశ్రయాలు
చంద్రశేఖర్ శంకర్ ధర్మాధికారి

**చంద్రశేఖర్ శంకర్ ధర్మాధికారి** భారతదేశానికి చెందిన న్యాయమూర్తి, స్వాతంత్ర్య సమరయోద్యుడు, న్యాయవాది, రచయిత. ఆయన బొంబాయి హైకోర్టు తాత్కాలిక ప్రధాన న్యాయమూర్తిగా పనిచేశాడు. చంద్రశేఖర్ శంకర్ ధర్మాధికారి 2003లో భారత ప్రభుత్వం పద్మ భూషణ్ పురస్కారంతో సత్కరించింది. ఆయన హిందీ, మరాఠీ & గుజరాతీ భాషల్లో అనేక పుస్తకాలు రచించాడు.

## భారత స్వాతంత్ర ఉద్యమకారుడు
చంద్రశేఖర్ శంకర్ ధర్మాధికారిని స్వాతంత్ర్య సమరయోద్యుడిగా మహారాష్ట్ర ప్రభుత్వం గుర్తింపునిచ్చింది.

## జననం, విద్యాభాస్యం
చంద్రశేఖర్ శంకర్ ధర్మాధికారి 1927 నవంబరు 20న దమయంతి ధర్మాధికారి, ఆచార్య దాదా ధర్మాధికారి దంపతులకు రాయపూర్, మధ్యప్రదేశ్ రాష్ట్రంలో జన్మించాడు. ఆయన ఎస్.బి. సిటీ కాలేజీ, నోషర్ మహావిద్యాలయ & నాగపూర్ యూనివర్సిటీ లా కాలేజీ నుండి ఏం.ఏ..,, ఎల్.ఎల్.బి పూర్తి చేశాడు. 
## న్యాయమూర్తిగా
చంద్రశేఖర్ శంకర్ ధర్మాధికారి నాగపూర్ యూనివర్సిటీ లా కాలేజీ నుండి ఏం.ఏ. ఎల్.ఎల్.బి పూర్తి చేశాడు. ఆయన 1956 అక్టోబరు 25 న నాగ్‌పూర్ హైకోర్టు న్యాయవాదిగా, బొంబాయి హైకోర్టులో 1958 జూలై 21లో & సుప్రీంకోర్టు న్యాయమూర్తిగా 1959 జూలై 20లో పేరు నమోదు చేసుకున్నాడు.

ఆయన 1965 ఆగస్టులో నాగ్‌పూర్‌లో ప్రభుత్వ అసిస్టెంట్ ప్లీడర్‌గా, 1970 అక్టోబరులో బొంబాయి, నాగ్‌పూర్ బెంచ్‌లో అదనపు ప్రభుత్వ ప్లీడర్ హైకోర్టుగా నియమితులయ్యాడు. చంద్రశేఖర్ శంకర్ ధర్మాధికారి 1965 నుండి 1972 వరకు బొంబాయి, నాగ్‌పూర్ బెంచ్ హైకోర్టు ప్రభుత్వ ప్లీడర్‌గా, 1972 జూలై 13న బొంబాయి హైకోర్టు అదనపు న్యాయమూర్తిగా, 1972 నవంబరు 24 నుండి ప్రధాన న్యాయమూర్తిగా నియమితుడై, 1989 నవంబరు 20న పదవీ విరమణ చేశాడు. ఆయన న్యాయమూర్తిగా పదవీ విరమణ చేసిన తరువాత 1991 జూలై 7 నుండి 1992 నవంబరు 20 వరకు మహారాష్ట్ర అడ్మినిస్ట్రేటివ్ ట్రిబ్యునల్ ఛైర్మన్‌గా పనిచేశాడు.

## మరణం
చంద్రశేఖర్ శంకర్ ధర్మాధికారిని 2019 జనవరి 3న గుండెపోటుతో మరణించాడు.

## మూలాలు

వర్గం:న్యాయమూర్తులు
వర్గం:స్వాతంత్ర్య సమర యోధులు
ఎ. డి. లోగనాథన్

మేజర్ జనరల్ **ఆర్కాట్ దొరైస్వామి లోగనాథన్ (Doraiswamy Loganadan) ** 1888 ఏప్రిల్ – 1949 మార్చి 9) భారత జాతీయ సైన్యంలో అధికారిగా, భారత జాతీయ సైన్యం ప్రతినిధిగా ఆజాద్ హింద్ ప్రభుత్వంలో మంత్రిగా ఉన్నారు, కొంతకాలం అండమాన్ దీవుల గవర్నర్‌గా కూడా పనిచేశాడు. మద్రాస్ మెడికల్ కాలేజీలో వైద్య విద్యార్థిగా చేరడానికి ముందు ఆర్ బిఎఎన్ఎమ్ స్ స్కూల్, తరువాత సెంట్రల్ కాలేజ్ ఆఫ్ బెంగళూరుకు హాజరయ్యాడు, తరువాత ఉష్ణమండల వ్యాధుల వైద్యుడిగా లండన్ లో శిక్షణ పొందాడు. ఒక వైద్యుడిగా, అతను మొదటి ప్రపంచ యుద్ధాన్ని చూశాడు, తిరిగి వచ్చిన తరువాత 1942 లో సుభాష్ చంద్రబోస్ స్థాపించిన భారత జాతీయ సైన్యంలో చేరడానికి ముందు భారత ఉపఖండంలోని అనేక ప్రదేశాలలో పనిచేశాడు.అప్పటి కర్ణాటక ముఖ్యమంత్రి ఎస్‌ఎం కృష్ణ, బెంగుళూరు ఎడ్వర్డ్ రోడ్డు పేరును మేజర్ జనరల్ ఎడి లోగానదన్ రోడ్డుగా లోగనాథన్ గౌరవార్థం మార్చారు.

## చరిత్ర
 1917 ఆగస్టు 27 న, అతను భారతీయ వైద్య సేవలో తాత్కాలిక ఉద్యోగం పొందాడు. తరువాత, అతనికి పదోన్నతి లభించింది. అతను 1922 మార్చి 1 న ఇండియన్ మెడికల్ సర్వీస్‌లో నియామకం చేయబడ్డారు. అతను 1929 ఫిబ్రవరి 27 న కమాండర్‌గా పదోన్నతి పొందాడు. &nbsp;మొదటి ప్రపంచ యుద్ధంలో కూడా పనిచేశాడు .1940 ఏప్రిల్ నాటికి అతను 1939 డిసెంబరు 15 న లియుట్-కల్నుగా పదోన్నతి పొందాడు. రెండవ ప్రపంచ యుద్ధంసమయంలో లోగానదన్ సింగపూర్ పతనం తరువాత భారత జాతీయ సైన్యంలో చేరి, భారతదేశాన్ని బ్రిటిష్ పాలన నుండి విముక్తి చేయడానికి సుభాష్ చంద్రబోస్ ఆధ్వర్యంలో నిజాద్ హింద్ ప్రభుత్వంలో చేరాడు. 1943లో మేజర్ జనరల్ లోగనాథన్ను .రెండవ ప్రపంచ యుద్ధం సమయంలో జపాన్ నౌకాదళంనుండి ఆజాద్ హింద్ అధికారానికి బదిలీ చేయబడినప్పుడు. దేశద్రోహం కింద బ్రిటీష్ ప్రభుత్వం చే అరస్టు కాబడి, 1945, 1946 లో జరిగిన ఎర్రఫోర్ట్ ట్రయల్స్ మేజర్ జనరల్ లోగానదాన్ రాజుపై యుద్ధం చేసినట్లు అభియోగాలు మోపారు. "నేను రాజుపై యుద్ధం చేయలేదు, కానీ నా దేశ స్వాతంత్ర్యం కోసం పోరాడాను," అని అతను బదులిచ్చాడు. ట్రయల్స్ పూర్తయిన తర్వాత, నిర్దోషిగా విడుదలై 1946 లో బెంగళూరులోని తన కుటుంబానికి తిరిగి వచ్చాడు. అయితే అతను 1946 సెప్టెంబరు 20 న లండన్ గెజిట్‌లో లెఫ్టినెంట్-కల్నల్, ఐఎమ్‌ఎస్‌గా భారత సైన్యం నుండి తొలగించబడ్డాడు. ఆరోగ్యం క్షీణించిన కారణంగా నెహ్రూ ప్రభుత్వంలో న్యూజిలాండ్‌కు దౌత్య బాధ్యతను తిరస్కరించాడు.

## కుటుంబం
దొరైస్వామి లోగనాథన్, సరోజను వివాహం చేసుకున్నాడు సరోజను వివాహం చేసుకున్నాడు. ఈ దంపతులకు సంపత్, లలిత, సుకుమార్,, మేనక హేమలత అనే పిల్లలు ఉన్నారు.

## మూలాలు


వర్గం:1888 జననాలు
వర్గం:1949 మరణాలు
వినరా సోదర వీరకుమారా

**వినరా సోదర వీరకుమారా** 2019లో  విడుదలైన తెలుగు సినిమా. లక్ష్మణ్ సినీ విషన్స్ బ్యానర్ పై ల‌క్ష్మ‌ణ్‌ క్యాదారి నిర్మించిన ఈ సినిమాకు సతీష్ చంద్ర నాదెళ్ళ దర్శకత్వం వహించాడు.  శ్రీ‌నివాస్‌ సాయి, ప్రియాంక జైన్, ఉత్తేజ్, ఝాన్సీ, జెమిని సురేష్‌, ర‌విరాజ్‌, ప‌వ‌న్‌ర‌మేష్‌, స‌న్ని, రోష‌న్‌ ప్రధాన పాత్రల్లో నటించిన ఈ సినిమా 22 మార్చి 2019న విడుదలైంది. 

## కథ
ఆటో డ్రైవర్ అయిన రమణ(శ్రీనివాస్ సాయి),  ఇంజినీరింగ్ చదివే సులోచన (ప్రియాంక జైన్) ను ప్రేమిస్తాడు. అయితే సులోచన మాత్రం రమణ  ప్రేమను ఒప్పుకోదు. కానీ రమణ మాత్రం ఆమె ప్రేమను దక్కించుకోవడానికి అనేక ప్రయత్నాలు చేసి చివరకు సులోచనతో ఒకే చెప్పించుకుంటాడు . అయితే  సులోచన మాత్రం పెళ్లికి మాత్రం ఒప్పుకోక, తన బావను పెళ్లి చేసుకుంటానంటుంది. దాంతో  రమణ ఏం చేశాడు? సులోచనను పెళ్లి చేసుకున్నాడా లేదా? అనేదే మిగతా సినిమా కథ.

## నటీనటులు

* శ్రీ‌నివాస్‌ సాయి  - రమణ
*ప్రియాంక జైన్ - సులోచన
*ఉత్తేజ్ 
*ఝాన్సీ  
*జెమిని సురేష్ 
*ర‌విరాజ్‌ 
*ప‌వ‌న్‌ర‌మేష్‌ 
*స‌న్ని  
*రోష‌న్‌ 
*చంటి
*అశ్విని 

## సాంకేతిక నిపుణులు
*బ్యానర్: లక్ష్మణ్ సినీ విషన్స్ 
*నిర్మాత:  ల‌క్ష్మ‌ణ్‌ క్యాదారి
*కథ, స్క్రీన్ ప్లే, దర్శకత్వం:  సతీష్ చంద్ర నాదెళ్ళ 
*సంగీతం:  శ్ర‌వ‌ణ్‌ భ‌ర‌ద్వాజ్‌
*సినిమాటోగ్రఫీ:  ర‌వి.వి
*నృత్యాలు: అజయ్ సాయి 
*ఎడిటర్: మార్తాండ్ కె.వెంకటేష్

## మూలాలు
ఎ.ఎం. నాయర్

**ఎ.ఎం. నాయర్** పూర్తి పేరు అయ్యప్పన్ పిళ్లై మాధవన్ నాయర్ (ఆంగ్లంలో: Aiyappan Pillai Madhavan Nair) (1905-1990) జపాన్‌లో నివసిస్తూ భారతదేశ స్వాతంత్ర్యం కోసం ముఖ్యమైన పనిచేసిన ఒక భారతీయ స్వాతంత్ర్య సమరయోధుడు, విప్లవకారుడు. ఇతనిని నాయర్-శాన్ అని కూడా అంటారు. 1939 లో జపనీస్ కు చెందిన యుకికో అసామిని వివాహం చేసుకున్నాడు.1949 లో, టోక్యోలోని గింజాలో నయ్యర్ ఒక రెస్టారెంట్‌ను ప్రారంభించాడు.అతను1982 లో తన ఆత్మకథ రాశారు దీనిని జపాన్ లో భారతీయ స్వాతంత్ర్య సమరయోధుడు అని *పిలుస్తారు:*

## చరిత్ర
1905లో, అతను బ్రిటిష్ భారత సామ్రాజ్యానికి చెందిన ట్రావాంకోర్ రాజ్యంలో (ప్రస్తుత కేరళ) లో జన్మించాడు ఇతని తండ్రి బాలామోన్, నాయర్ తన ప్రారంభ పాఠశాల విద్యను కేరళలో పూర్తి చేశాడు .ఆ సమయంలో అతను బ్రిటిష్ వారికి వ్యతిరేకంగా కూడా మాట్లాడాడు. అయితే ట్రావెన్‌కోర్‌లో విద్యాశాఖ అధికారులు తీసుకున్న కొన్ని పరిపాలనా చర్యలకు నిరసన తెలిపినందున అతని భద్రత కోసం చింతిస్తూ, నాయర్ సోదరుడు క్యోటో ఇంపీరియల్ యూనివర్సిటీలో ఇంజనీరింగ్ చదివేందుకు ఏర్పాట్లు చేశాడు ఈ విధంగా అతను 18 సంవత్సరాల వయస్సులో కేరళను విడిచి వెళ్లాల్సి వచ్చింది జపాన్ వచ్చిన వెంటనే టోక్యో కేంద్రంగా పనిచేస్తున్న భారత స్వాతంత్ర్య కార్యకర్త రాస్ బిహారీ బోస్ ను సందర్శించారు. ఆ తరువాత క్యోటో ఇంపీరియల్ యూనివర్సిటీలో చదువుతున్నప్పుడు భారత స్వాతంత్ర్యోద్యమంపై దృష్టి సారించారు. జపాన్ రెండవ ప్రపంచ యుద్ధంలో చేరినప్పుడు నాయర్ రాస్‌ బిహారి బోస్‌ ఆధ్వర్యంలో జపాన్లో ఇండియన్ ఇండిపెండెన్స్ లీగ్ ను ఏర్పాటు చేయడంలో సహాయపడ్డాడు 1931, 1933 మధ్య కాన్సాయ్ ప్రాంతంలో ఎకావా షామే నిర్వహించిన లిట్టన్ కమిషన్ వ్యతిరేక నిరసనలలో నాయర్ కూడా పాల్గొన్నారు,  తన జాతీయవాద క్రియాశీలతలో భాగంగా, నాయర్ జపనీస్ సైన్యంలో సంబంధాలను పెంచుకున్నాడు, వివిధ సైనిక, పౌర సమావేశాలలో, భారతీయ వ్యవహారాలపై ఉపన్యాసాలు ఇచ్చాడు. నాయర్ యొక్క సైనిక సంబంధాలలో అత్యంత ముఖ్యమైనది లెఫ్టినెంట్ జనరల్ ఇతగాకి సీషిరో ఉన్న పరిచయం, రాస్‌ బిహారి బోస్‌ సుభాష్ చంద్రబోస్‌ను జపాన్‌కు తీసుకురావాలని జపాన్ ప్రభుత్వానికి సూచించారు . సుభాష్ వచ్చాక అతనికి రకరకాలుగా సహాయం చేసాడు. 1947 ఆగస్టులో బ్రిటీష్ వారి నుండి భారతదేశం స్వాతంత్ర్యం పొందిన తరువాత, అతను భారత పౌరసత్వాన్ని పొందాడు, కానీ జపాన్ లో నివసించడం కొనసాగించాడు. అతను తన విస్తృతమైన అనుభవం, జ్ఞానం, సంబంధాలను మదింపు చేయడంలో జపాన్ లోని భారత రాయబారికి సలహాదారుగా నియమించబడ్డాడు. జపాన్ లోని భారతీయుల సంఘం ప్రతినిధిగా పనిచేయడంతో సహా వివిధ రూపాల్లో జపాన్-ఇండియా సుహృద్భావ కార్యకలాపాలను కొనసాగించాడు, ఇందుకోసం జపనీస్ రాజకీయ ఇంకా వ్యాపార వ్యక్తులతో విస్తృత-శ్రేణి స్నేహాలను సద్వినియోగం చేసుకున్నాడు.1952లో, అతను చుజాబురో కోయిజుమి నైల్ షోకై అనే సంస్థనిని స్థాపించారు, ఇది భారతీయ పదార్థాలను దిగుమతి చేసుకుని విక్రయించింది. ఇది ఎస్బీ ఆహారాలకు సుగంధ ద్రవ్యాలను సరఫరా చేయడం, భారత రాయబార కార్యాలయంలో అధికారిక కార్యక్రమాలకు సహకరించడం ద్వారా జపాన్ లో భారతీయ వంటకాల వ్యాప్తికి ఎంతగానో దోహదపడింది.

## మూలాలు


వర్గం:భారత స్వాతంత్ర్యసమరయోధులు
నిజామాబాదు విమానాశ్రయం

**నిజామాబాదు విమానాశ్రయం**, తెలంగాణ రాష్ట్రం నిజామాబాద్ జిల్లాలోని జక్రాన్‌పల్లిలో ప్రతిపాదించబడిన గ్రీన్ ఫీల్డ్ విమానాశ్రయం. 44వ జాతీయ రహదారిలో  నిజామాబాద్ నగరానికి తూర్పుగా 30 కి.మీ.ల (19 మైళ్ళ) దూరంలో ఈ ప్రాజెక్ట్ సైట్ ఉంది. లలో తెలంగాణ రాష్ట్ర ప్రభుత్వం విమానాశ్రయాన్ని ఏర్పాటు చేయనుంది.

## చరిత్ర
2008లో కర్నూలులో విమానాశ్రయంతోపాటు ఉమ్మడి రాష్ట్రంలో ఎనిమిది చిన్న విమానాశ్రయాలను అభివృద్ధి చేయడానికి అప్పటి ఆంధ్రప్రదేశ్ ప్రభుత్వం నిర్ణయించి, ప్రతి విమానాశ్రయానికి ₹ 50 కోట్లు ఖర్చు అవుతుందని అంచనా వేసింది. 500–600 ఎకరం (2.0–2.4 కి.మీ2) విస్తీర్ణంలో 6,000 అడుగులు (1,800 మీ.) రన్‌వే పొడవుతో విమానాశ్రయం ఉండాలని పేర్కొంది.

విమానాశ్రయ నిర్మాణానికి ఏ కంపెనీలు బిడ్లను అందించనందున ప్రభుత్వం ఈ ప్రణాళికలను 2009 జూలైలో రద్దు చేసింది. 2009 అక్టోబరు నెలలో నిజామాబాద్ విమానాశ్రయంతో సహా 4 విమానాశ్రయాల కోసం లను ప్రతిపాదించింది. విమానాశ్రయం పూర్తైన తర్వాత మొదటి ఏడు సంవత్సరాలలో విలువ ఆధారిత పన్నుల మినహాయింపు, లీజు అద్దెలను మినహాయించడం వంటి అదనపు ప్రోత్సాహకాలను ప్రభుత్వం అందించింది. వాణిజ్య వైమానిక కార్యకలాపాల కారణంగా సైనిక విమానాల కదలికలకు అంతరాయం ఏర్పడుతుందని పేర్కొంటూ ఈ ప్రతిపాదనపై భారత వైమానిక దళం అభ్యంతరం తెలిపింది.

2013 జూన్ లో భారత విమానాశ్రయాల ప్రాధికార సంస్థ  సైట్ కోసం ఆమోదం ఇచ్చింది. అయితే, అవసరమైన అన్ని విమానాశ్రయ మౌలిక సదుపాయాలను కల్పించడానికి భారత విమానాశ్రయాల ప్రాధికార సంస్థ మొత్తం  కావాలని పేర్కొన్నది. విమానాశ్రయ నిర్మాణ వ్యయాన్ని రాష్ట్ర ప్రభుత్వం భరిస్తుంది.

## ఇతర వివరాలు
# 2015 మార్చి: హైదరాబాద్‌లోని రాజీవ్ గాంధీ అంతర్జాతీయ విమానాశ్రయంకు  లోపు కొత్త విమానాశ్రయాల అభివృద్ధిపై విధించిన ఆంక్షల కారణంగా నిలిపివేయాలని తెలంగాణ ప్రభుత్వం మౌలిక సదుపాయాలు - పెట్టుబడి విభాగాన్ని కోరింది. విమానాశ్రయం తరువాత తేదీలో అభివృద్ధిని పరిగణించబడుతుంది.
# 2016: రాష్ట్రంలో కొత్త విమానాశ్రయాల కోసం ప్రభుత్వం ప్రతిపాదనలను ఖరారు చేసినపుడు నిజామాబాద్‌లో విమానాశ్రయం ఏర్పాటు కోసం భూ సేకరణకు ముఖ్యమంత్రి కె. చంద్రశేఖర్ రావు ఆమోదం తెలిపాడు. కానీ, కనీస వైమానిక దూరం లో వరంగల్‌లో ఇప్పటికే ప్రతిపాదించిన మరొక విమానాశ్రయం ఉంది. 2017లో ప్రభుత్వం విమానాశ్రయ నిర్మాణం కోసం  స్థలాన్ని గుర్తించింది. 
# 2019 జూలై: నిజామాబాదు విమానాశ్రయం అభివృద్ధి కోసం భారత విమానాశ్రయాల సంస్థ సాంకేతిక సాధ్యాసాధ్యాలను అధ్యయనం చేస్తోంది.
# 2021 ఆగస్టు 4: నిజామాబాదు విమానాశ్రయాన్ని భారత విమానాశ్రయాల ప్రాధికార సంస్థ చేపడుతుందని కేంద్ర విమానయాన శాఖ మంత్రి జ్యోతిరాదిత్య సింధియా తెలిపాడు.

## మూలాలు

 
వర్గం:తెలంగాణ విమానాశ్రయాలు
వర్గం:నిజామాబాదు జిల్లా
యోగేంద్ర శుక్లా

thumb|యోగేంద్ర శుక్లా
**యోగేంద్ర శుక్లా** (1896 - 1960 నవంబరు 19) భారతీయ జాతీయవాది, స్వాతంత్ర్య సమరయోధుడు. ఆయన హిందుస్థాన్ సోషలిస్ట్ రిపబ్లికన్ అసోసియేషన్ (HSRA) వ్యవస్థాపకులలో ఒకడు, బసావోన్ సింగ్ (సిన్హా) తో కలిసి బీహార్ కాంగ్రెస్ సోషలిస్ట్ పార్టీ ఏర్పాటు చేసినవారిలో ఒకడు & సెల్యులార్ జైల్ (కాలాపానీ) లో జైలు జీవితం గడిపాడు.

## స్వాతంత్రోద్యమం
యోగేంద్ర శుక్లా ( 1907 మే 15 - 1934 మే 14) బీహార్‌ రాష్ట్రం, ముజఫర్‌పూర్ జిల్లా, జలాల్‌పూర్ గ్రామంలో జన్మించాడు. ఆయన 1932 నుండి 1937 వరకు బిహార్ & ఉత్తర ప్రదేశ్‌లో భారత స్వాతంత్ర్యోద్యమంలో క్రియాశీలకంగా పనిచేసి సెల్యులార్ జైల్ (కాలాపానీ) లో జైలు శిక్ష అనుభవించాడు. ఆయన మొత్తం పదహారున్నర సంవత్సరాలకు పైగా జైలు శిక్ష అనుభవించాడు. బ్రిటిష్ సైన్యం వివిధ జైళ్లలో ఆయన ఖైదీగా ఉన్న సమయంలో, అతనిని తీవ్రంగా హింసించారు. ఆయన అనారోగ్యంతో మరణించాడు.

## కాలాపానీ
బ్రిటిష్ న్యాయశాఖ కార్యదర్శి, కౌన్సిల్‌లో 1932 అక్టోబరులో గవర్నర్ నిర్దేశించిన ప్రకారం, భారత స్వాతంత్ర్య విప్లవాత్మక దోషుల పేర్లను సూచించమనగా వారు యోగేంద్ర శుక్లా, బసావన్ సింగ్ (సిన్హా), శ్యామ్‌దేవ్ నారాయణ్ అలియాస్ రామ్ సింగ్, ఈశ్వర్ దయాల్ సింగ్, కేదార్ మణి శుక్లా, మోహిత్ చంద్ర అధికారి, రామ్ ప్రతాప్ సింగ్ పేర్లను డిఐజి (సిఐడి) సూచించాడు. దీనితో వారిని సెల్యులార్ జైల్ అండమాన్‌కు బదిలీ చేశారు.

యోగేంద్ర శుక్లా, కేదార్ మణి శుక్లా, శ్యామ్‌దేవ్ నారాయణ్ 1932 డిసెంబరులో 1937లో 46 రోజుల నిరాహార దీక్ష చేయగా వారిని సెల్యులార్ జైల్ అండమాన్‌ నుండి హజారీబాగ్ సెంట్రల్ జైలుకు బదిలీ చేశారు. 1937లో శ్రీ కృష్ణ సిన్హా మొదటి కాంగ్రెస్ మంత్రిత్వ శాఖను ఏర్పాటు చేసినప్పుడు, ఆయన రాజకీయ ఖైదీల సమస్యను చేపట్టాడు ఈ సమస్యల పై 1938 ఫిబ్రవరి 15న రాజీనామా చేయడంతో వైస్రాయ్ ప్రభుత్వం డిమాండ్లను అంగీకరించి యోగేంద్ర శుక్లాతో పాటు ఇతర రాజకీయ ఖైదీలు 1938 మార్చిలో విడుదల చేశారు.

యోగేంద్ర శుక్లా జైలు నుండి విడుదలైన తర్వాత భారత జాతీయ కాంగ్రెస్‌ పార్టీలో చేరి ముజఫర్‌పూర్ జిల్లా కాంగ్రెస్ కమిటీ ఉపాధ్యక్షుడిగా ఎన్నికయ్యాడు. ఆయన 1938లో అఖిల భారత కాంగ్రెస్ కమిటీ సభ్యుడిగా ఎన్నికై, కొంతకాలం తర్వాత జయప్రకాష్ నారాయణ్ ఏర్పాటు చేసిన కాంగ్రెస్ సోషలిస్ట్ పార్టీలో చేరాడు. ఆయన స్వామి సహజనంద్ సరస్వతి ఆధ్వర్యంలో ఏర్పాటు చేసిన అఖిల భారత కిసాన్ సభ కేంద్ర కమిటీ సభ్యుడైన తరువాత 1940లో అతడిని అరెస్టు చేశారు.

## క్విట్ ఇండియా ఉద్యమం
యోగేంద్ర శుక్లా 1942 ఆగస్టులో మహాత్మా గాంధీ క్విట్ ఇండియా ఉద్యమాన్ని ప్రారంభించినప్పుడు హజారీబాగ్ సెంట్రల్ జైలు గోడను జయప్రకాశ్ నారాయణ్, సూరజ్ నారాయణ్ సింగ్, గులాబ్ చంద్ గుప్తా, రాంనందన్ మిశ్రా, షాలిగ్రామ్ సింగ్‌తో కలిసి స్వేచ్ఛ కోసం భూగర్భ ఉద్యమాన్ని ప్రారంభించాడు. అప్పుడు అనారోగ్యంతో ఉన్న జయప్రకాశ్ నారాయణ్‌ని తన భుజాలపై మోసుకుంటూ గయకు దాదాపు 124 కిలోమీటర్ల దూరం ప్రయాణించాడు. శుక్లా జైలు నుండి పారిపోవడంతో బ్రిటిష్ ప్రభుత్వం ఆయన అరెస్ట్ కోసం 5000 రూపాయల రివార్డ్ గా ప్రకటించింది. ఆయన ముజఫర్‌పూర్‌లో 1942 డిసెంబరు 7న అరెస్టు చేసి బక్సర్ జైలులో బంధించారు. ఆయన 1946 ఏప్రిల్లో విడుదలయ్యాడు.
## రాజకీయ జీవితం
యోగేంద్ర శుక్లా 1958లో ప్రజా సోషలిస్ట్ పార్టీ తరపున బీహార్ శాసనమండలి సభ్యునిగా నామినేట్ అయ్యి 1960 వరకు సభ్యుడిగా పనిచేశాడు. ఆయన అనారోగ్యంతో బాధపడుతూ 1960 నవంబరు 19న మరణించాడు.

## మూలాలు

వర్గం:స్వాతంత్ర్య సమర యోధులు
వర్గం:బీహార్ వ్యక్తులు
వర్గం:1896 జననాలు
వర్గం:1960 మరణాలు